
PREDGOVOR 


Puccini! 

Ima li koga u čitavom kulturnom svijetu kome nije 
poznato ovo ime i Djelo ovog čarobnjaka zvuka? 

Tko nije bio razdragan, potresen i do suza tronut 
slušajući njegove melodije pune ljubavne čežnje? 

Tko nije bio do dna srca dirnut i čije oko nije orosila 
suza kad je slusao muziku o tragediji male Butterfly , 
slatke leptiriće, koja od svih prezrena, odbačena i pro- 
kleta ipak kaže da je »prokleta ali sretna « ili ljupke 
Mirni, koja umirući daje izraza svojoj silnoj ljubavi prema 
Rodolfu sa riječima: 

»Ti si moja ljubav i sve moje žiće«? 

Stručna kritika uvrstila ga je med ju velike, ali suve- 
rena kritika — publika cijelog svijeta — uzdigla ga je 
medju najveće i u svom srcu podigla mu spomenik »aere 
perennius «, jer je znao da joj zaigra na najtanjim stru- 
nama srca. 

On je pjevao od srca k srcu! 

Stvorio je pjesmu za svaki ljudski osjećaj i to na 
tako jednostavan i jasan način, da neposredno prelazi 
u svačije srce . 

Njegova je muzika puna poezije, veselja, mladosti, 
ljubavi i bola. 



On je bio i ostaje poezija našeg vremena. 

Postao je ljubimac milijuna ljudi , jer on je muzičar — 
pjesnik ljubavi duboke , prave i istinite , ljubavi koja 
trpi , strada , sve žrtvuje i pregara — ali ne zaboravlja. 

U svojim djelima ostavio nam je utješnu poruku: 

Vjerujte u ljubav! 

Kobna smrt otela ga je bas u Času kad se je spremao 
da napiše finalni duet za Turandot u kojem je htio , kako 
je sam rekao , da ispjeva veliku himnu ljubavi i da nad- 
maši sve što je do tada napisao. 

Umro je veliki i nezaboravni Maestro , ali njegovo 
Djelo živi i živjet če u vječnosti u srcima svih onih , koji 
su i koji če kroz njegovu muziku osjetiti svu slast i bol 
te nedokučivu tajnu svemoćne Ljubavi! 

Autor 


ŽIVOT 


Oh com 5 e dura la vita mial 
eppur a molti sembro felice .* 

Lucca taj mali ubavi gradić talijanske Toscane, po- 
stao je poznatiji po tome što se je u njemu rodio 
Giacomo Puccini, nego po svojoj historijskoj prošlosti. 

Giacomo Puccini rodio se 22. XII. 1858. iz stare 
muzičke dinastije koja je dala nekoliko u svoje vrijeme 
priznatih kompozitora crkvenih i kazališnih djela a čiji 
se je osnivač zvao takodjer Giacomo i rodio se 1712. 
godine. 

I zadnji je bio Giacomo, naš maestro, jer mu je jedini 
brat umro a sin Antonio se uopće ne bavi muzikom. 
Dok je bio dijete majka, da iznenadi maestra, dala je 
potajno da Antonio uči violinu i kad je maestro čuo da 
svira pozvao ga je k sebi, ali Antonio je tako loše svirao, 
da je maestro uzeo violinu i bacio je kroz prozor na 
veliko veselje svog sina, koji od tada nije više ni po- 
kušao da se bavi muzikom. 

Otac našeg maestra, Michele, želio je da mu još u 
najranijem djetinstvu usadi u srce ljubav za muziku ali 
on kao dijete nije imao za to volje. Da ga navikne da 
uči da svira, vodio ga je u crkvu pred orgulje, a kad 
on ne bi htio ni da dirne u tipke otac bi na iste stavljao 


* Oh, kako je težak moj život a ipak mnogima izgleda da sam 
sretan. (Iz jedne maestrove pjesme ispjevane 3. III. 1923. godine). 


komade sitnog novca koje bi dječak kupio i tako se 
počeo privikavati na zvukove. 

Poslije očeve rane smrti ostala je maestrova majka 
u drugom stanju sa još šestero nejake dječice u bijednim 
prilikama tako da je općina ne samo dala potporu obi- 
telji, nego je i očevo mjesto kapelnika i orguljaša rezer- 
virala za malog Giacoma, koji je tada imao šest godina, 
ali je već pokazivao svoje nagnuće, tako da je znameniti 
kompozitor onog vremena Giovani Pacini u nekrologu 
maestrovu ocu aludirao na »jednog dječaka, nasljednika 
one slave koju su njegovi pretci u muzičkoj umjetnosti 
zaslužili, a koju će on moguće ponovno oživjeti«. 

To su bile zaista proročanske riječi! 

Sa deset godina već je svirao orgulje u crkvi sestara 
sv. Benedikta i za vrijeme službe božje u najsvečanijim 
trenucima nesvijesno bi počeo da svira razine svoje vari- 
jacije na operne arije na zaprepašćenje svećenika i 
samostanki. 

Za svako sviranje dobivao bi po nekoliko novčića u 
zapečaćenom omotu da ne bi došao u iskušenje da ih 
potroši. 

»Kad bih došao kući« — pričao je Puccini — »mama 
bi tražila da joj dam novac, jer joj je i to dobro dolazilo 
u onoj bijedi a sa toliko djece.« 

Ali kako je bio nestašan to je jednog dana sa dru- 
govima potrošio sve što je dobio a zato je dobio od 
mame takove batine da ga je za uvijek prošla volja da 
to opet učini. 

Više puta bi izvadio iz orgulja po neku cijev i prodao 
je da kupi igračke rezonirajući da orgulje mogu da svi- 
raju i bez svih cijevi. 

Kasnije je svirao orgulje i u drugim crkvama te za 
vrijeme ljeta u kupalištu klavir. 



»Koliko sam puta« — pričao je — »napravio pje- 
šice taj daleki put od kupališta do grada sam, po noći 
sa mojom mršavom i teško zasluženom zaradom a sa 
velikim planovima za budućnost.« 

Slučaj je odlučio s njegovom sudbinom. 

U to vrijeme izvodila se je u Piši opera »Aida«, koja 
je sve slušatelje oduševila i o kojoj je i Giacomo čuo pa 
je jednog dana s jednim prijateljem pješice otišao u 
Pišu da je čuje. 

To je bio prvi put što sluša operu i to baš Aidu i 
to ga je toliko oduševilo, da je odlučno rekao majci da 
hoće u Milan na konzervatorij. 

Majka, nemajući sredstava, obrati se s molbom kra- 
ljici Margareti i dobije stipendij od 1200 lira godišnje. 

I tako je Giacomo u jeseni 1880. otišao u Milan na 
konzervatorij. 

Njegov učitelj Angeloni najviše se bojao da neće 
uspjeti zbog toga što je imao vrlo ružan rukopis. 

Prilikom jedne izložbe u Lucci, dok je još bio orgu- 
ljaš, napisao je kantaru »I figli dTtalia bella« (Sinovi 
lijepe Italije), ali je na natječaju bio odbijen s tim, da 
još uči i da nauči pisati Čitkije. Slijedeće godine se je 
rehabilitirao sa jednim »Motettom« za svečanost sv. 
Paulina, ikoji je izveden sa velikim uspjehom. 

Na prijamnom ispitu je uspio i valjda jedini put u 
svom životu zadatak posve čitljivo napisao. 

U Milanu je živio kad bolje a kad gore. Stanovao 
je u jednoj maloj sobici na četvrtom katu sa bratom 
Micheleom i jednim bratićem a svi su živjeli od njegove 
mizerne stipendije. 

U to vrijeme je pisao majci: 

»Imam lijepu, čistu sobicu. Jedem dosta loše ali se 
najedem minestrona* i nisam gladan.« 

* vrst talijanske juhe. 

Jednom je sam dao svoju biografiju ovako: 

»Rodio sam se u Lucci. U našoj obitelji bilo nas je 
sedmero nestašne djece, koja su, kao dostojni potomci 
svojih muzikalnih predaka, po cio dan pjevala i zviž- 
dala na najveće očajanje svojih roditelja i susjeda. Prvu 
poduku u muzici dobio sam od oca. Na konzervatoriju 
sam bio veći bohem od Schaunarda i nisam vidio nov- 
čanicu od sto lira prije uspješne pretstave mojih Villi. 
Kasnije mi se nasmiješila sreća. Ustajem dosta rano a 
zatim idem u lov a kad se vratim jedem pa spavam a 
naveče i po noći radim.« 

Profesori su mu bili Bazzini, glasoviti muzički peda- 
gog i direktor konzervatorija te Ponchielli, slavni kom- 
pozitor i autor Gioconde. 

Jednom prilikom upitao je Bazzini Ponchiellia kako 
uči Puccini a on mu je odgovorio da je jedan intere- 
santan djak, ali da mu svakog dana predaje neke črčka- 
rije da se ne usudjuje ni da ih odgoneta. 

Puccini je to pisao na komadićima papira i na rubu 
novina a uostalom on je čitavog života pisao tako, da 
neki put ni sam nije mogao da pročita, tako da se priča, 
da su čitave obitelji prepisivača i slagara drhtale kad 
bi čule da je on nešto novo napisao. 

Na svršetku studija u julu 1883: za diplomski ispit 
napisao je »Capriccio sinfonico«, koji je izveden na 
konzervatoriju i na javnom koncertu s velikim uspje- 
hom tako da je kritika pisala, da mladi Puccini pokazuje 
toliko muzičkog temperamenta, ličnosti i karaktera kao 
malo koji i od najpoznatijih i najglasovitijih kompo- 
zitora. 

* 

Poslije svršenih studija ostao je u Milanu i davao 
lekcije iz klavira. 

Nakon velikog uspjeha Capriocia maestro Ponchielli 
stao ga je nagovarati da napiše jednu operu i zamolio 
je Ferdinanda Fontanu da mu napiše libreto a ovaj je 
napisao »Le Villi«. 

Tema je uzeta iz njemačkih priča iz Crne šume a 
Villi ili u originalu Willis su duše vjerenica, koje su 
umrle od tuge što su ih vjerenici napustili i lutaju bez 
mira i pokoja. Kojoj uspije da svog nevjernog vjerenika 
zavede i povuče u ples smrti te on umre, nalazi vječni 
mir u utrobi zemlje. 

Puccini je tada otišao kući u Luccu i komponirao 
operu za dva mjeseca te je podnio za natječaj nakladne 
kuće Sonzogno. 

Ali nije uspio, jer je partitura bila tako nečitljivo 
pisana, da ju je komisija prolistala ovdje i ondje a zatim 
je odložila. 

Ipak su se za operu zainteresirali mnogi ugledni 
muzičari, pjesnici i umjetnici tako da je prvi put izve- 
dena 31. V. 1884. u Teatro dal Verme u Milanu sa 
ogromnim uspjehom kod publike i kritike. 

Izazvan je osamnaest puta a finale prvog čina ope- 
tovan je tri puta. 

Dirigirao je maestro Panizza a glavne uloge su pje- 
vali sopran Caponetti (Ana), tenor D’Andrade (Ro- 
berto) i bariton Pelz (Wulf). 

Kritika je pisala da je djelo kud i kamo bolje od svih 
djela mladih talijanskih kompozitora i da izgleda da je 
Puccini onaj veliki kompozitor kojega Italija već odavna 
očekuje. 

On sam o toj večeri priča, da je došao u kazalište 
sa četrdeset čentezima u džepu i kad je izišao pred 
zastor u onom jedinom odijelu kestenjaste boje koje je 
imao, to je bio sav njegov imetak. 

Poslije nekoliko dana Giulio Ricordi kupio je operu 
i kao predujam dao mu novčanicu od hiljadu lira, prvu 
koju je do tada u životu vidio. 

Puccini se u to vrijeme hranio sa drugim mladim 
muzičarima i umjetnicima u maloj gostioni »Aida«. 
Kad je dobio od Ricordia onu hiljadu došao je u tu 
gostionu neobično veseo i pozvao gazdaricu da joj plati 
dug i naručio vina za čitavo društvo. Kad su njegovi 
drugovi to čuli silno su se iznenadili a kad im je on 
stvar protumačio veselju nije bilo ni kraja ni konca i 
društvo se je zabavljalo dok čitava hiljadarka nije po- 
trošena. 

Prvobitno je opera pisana u jednom činu ali je ka- 
snije po uputstvu Ricordia preradjena u dva čina, jer 
je Ricordi mislio da će tako lakše prodrijeti u ino- 
zemstvo. Ipak nije prodrla i ako je izvedena u Ham- 
burgu 1891. sa lijepim uspjehom, jer joj je smetalo 
najviše to, što je bila i odviše simfonički komponirana. 

Kad su velikog Verdia pitali za mišljenje o njoj on 
je rekao, da ne smeta što u njoj prevladava simfonički 
elemenat, ali da treba biti u tom oprezan, jer opera je 
opera a simfonija simfonija. 

Puccini je ovu lekciju za buduće dobro upamtio. 

Poslije je dobio još nekoliko hiljada od Ricordia ali 
to nije dugo potrajalo i Puccini je ponovno zapao u 
bijedu. Prihoda nije imao a uzeo je Elviru Bonturi, koja 
je napustila bogatog muža i iz ljubavi pošla s njim, do- 
nijevši omu u miraz kćerku Foscu dok je na putu bio 
njihov sin Antonio. On ju je oženio tek poslije osam- 
naest godina, nakon smrti njenog muža, jer ovaj za 
života nije htio nikako da pristane na razvod braka. 

Kako je inače bio po prirodi malodušan i melan- 
holičan to je počeo da očajava i pisao je bratu u Ame- 
riku da bi došao k njemu ali da nema novaca ni za put. 


Sreća je što novaca nije imao a ni brat nije mogao 
da mu pošalje i tako je morao da ostane i da dalje radi. 

U to je vrijeme napisao »Grisantemi«, kompoziciju 
za gudalački kvartet u počast smrti Amadea od Savo je. 

Djelo je postiglo veliki uspjeh na konzervatoriju u 
Bresciji a napisao ga je kroz jednu noć. Muziku ove 
kompozicije upotrebio je većim dijelom u četvrtom činu 
Manon Lescaut. 

* 

Tada je dobio narudžbu od Ricordia da napiše 
drugu operu »Edgar«. 

Libreto je napisao Fontana prema poemi Alfreda de 
Musseta: »La coupe et les levres«, ali sa dodatkom ne- 
vjerojatne teatralnosti. 

Puccini nije bio s libretom nikako zadovoljan, ali 
nije smio mnogo da prigovara, jer je morao da bude 
sretan što je kao mladi početnik imao ugovor sa Ri- 
cordiem a time i osiguranu prvu izvedbu u Scali. 

Premijera je bila 21. IV. 1889. u Scali u Milanu, ali 
opera nije postigla uspjeh, jer je libreto bio nemoguć. 

Dirigirao je maestro Faccio a glavne uloge su pjevali 
sopran Cattaneo (Fidelia), tenor Gabrielesco (Edgar), 
bariton Magini-Coletti (Frank) i mezzosopran Panta- 
leoni (Tigrana). 

Kritika je pisala da melodija izvire sa žestinom i ne- 
odoljivim čarom i da bi svaki pa i najveći maestro dao 
rado svoj potpis ina neke scene te da Puccini nije samo 
ispunio očekivanja, već je i zauzeo mjesto medju ve- 
likim talijanskim kompozitorima. 

Kasnije je Edgar prikazivan na još nekim talijan- 
skim i inozemnim pozornicama i konačno 1905. u 
Euenos Airesu, ali nije uspio tako da je nestao sa 
repertoara. 

Puccini se je kasnije žalio sto je uzalud utrošio toliko 
snage, vremena i lijepe muzike na jedan libreto koji 
nema srca ni životne snage. 

Sad je maestro opet upao u bijedu i očajanje ali ga 
je Giulio Ricordi i dalje novčano pomagao, jer je imao 
veliku vjeru i nadu u njegovu budućnost. 

Poslije neuspjeha Edgara dioničari Ricordieve kuće 
tražili su da se s Pucciniem prekine ali je Giulio od- 
lučno rekao: 

»Ako vi napustite Puccinia napuštam i ja vas s njim.« 

Svi su se tome pokorili a Giulio Ricordi se nije pre- 
vario, jer je on kao rutinirani kazališni čovjek, a i inače 
odličan muzičar, imao siguran i pouzdan instinkt. 

Ipak ni Puccini nije posve klonuo već je i dalje 
radio, jer je osjećao sposobnost da stvori nešto dobra 
i vrijedna. 

»Noćas sam radio« — piše on bratu — »do tri sata 
u jutro a poslije sam pojeo glavicu luka. Dodijala mi je 
ova vječita borba sa bijedom. Hoću li uspjeti da pobi- 
jedim?« 

* 

Puccini je htio da se rehabilitira i tražio je sam 
libreto jer se na osnovu gorkog iskustva sa Edgarom 
uvjerio, da bez dobrog libreta ne može da se napiše ni 
dobra muzika. 

Ponudili su mu libreto »Dva Henrika« od Shakes- 
pearea, ali on nije bio s tim oduševljen već je tražio 
dalje. 

Tada mu je došao do ruku Prevostov roman »Manon 
Lescaut« koji ga je oduševio tako da je zamolio Marca 
Pragu, poznatog komediografa, da mu napiše libreto. 

Kad ga je ovaj upozorio da na tom radi i Massenet 
Puccini mu je odgovorio: 


»Ništa zato. Tako ćemo je komponirati dvojica. 
Tema me očarava i osjećam da ću moći stvoriti nešto 
dobra. On će je osjetiti na francuski način, sa perikama 
i menuetima, a ja na talijanski sa očajnom strašću.« 

Puccini je osjetio više dušu Manone nego njenu 
vanjštinu a Massenet obratno. 

Praga je napisao temu a Ruggero Leoncavallo je 
počeo da piše stihove, ali je kasnije odustao jer je počeo 
da komponira »I Pagliacci« i predao stvar Domeniou 
Olivi, koji je dovršio libreto. 

Puccini je bio oduševljen ali poslije nekoliko mje- 
seci počeo je da stavlja razne primjedbe. Oliva je pre- 
radio libreto ali Puccini nije ni s tim bio zadovoljan, 
tako da je i Olivi dosadilo i izjavio je da neće više da 
radi i neka traže drugu žrtvu, jer da je raditi s Pucci- 
niem isto kao ići na robiju. Tada je stvar predana 
Giuseppeu Giacosi, koji ju je u zajednici sa Luigiem 
Illica konačno svršio kako je maestro želio. 

Zbog toga opera nema imena libretiste, jer nitko 
nije htio da na sebe prime njeno očinstvo. 

Opera je komponirana većinom u Vaccalu u Švi- 
carskoj gdje je maestro iznajmio jednu vilu da u miru 
može da radi. U to je vrijeme tamo boravio i Leon- 
cavallo, koji je komponirao »Pagliacci«. Leoncavallo je 
na vrata svoje vile objesio jednog clowna kao znak 
onoga na čemu radi a na prozoru Puccinieve vile vijala 
je velika bijela zastava sa naslikanom velikom rukom. 
(Velika ruka znači u talijanskom: »manone«). 

Opera je imala triumfalan uspjeh na premijeri u 
Teatro Regio u Turinu i. II. 1893. a primljena je s je- 
dnodušnim oduševljenjem i priznanjem od cjelokupne 
kritike, koja je veličala ponosnu afirmaciju novog tali- 
janskog muzičkog genija. 

Dirigirao je maestro Pome a glavne uloge su pjevali 
sopran Ferrani (Manon), tenor Cremonini (Des Grieux) 
i bariton Moro (Lescaut). 

Sa prihodom ove opere oslobodio se je svih dugova 
tako da je pisao bratu, da je »spasio od propasti istrule 
grede, napukle zidove i istrošene podove očinskog 
doma« s tim što je kupio očinsku kuću u ulici Poggio 
u Lucci. 

* 

Kako se je materijalno i duševno sredio to je Puccini 
osjetio još veću stvaralačku snagu i volju za daljnim 
radom i uspjehom. Osim toga osjećao se je toliko jakim 
da od sada može da sluša samo glas svoje duše. 

Prilikom jednog putovanja na Siciliju bio je ugovorio 
sa Vergom da komponira njegovu dramu »La lupa« 
(Vučica) u kojoj u finalu ubijaju jednu ženu — Vučicu 
— pijanu od strastvene požude, dok u pozadini prolazi 
procesija Velikog Petka. Ali je od toga odustao jer se 
je na povratku na ladji susreo sa markizom Gravina, 
kćerkom Cosime Wagner, koja ga je od toga odvratila 
uvjeravajući ga da će mu to donijeti nesreću. 

Tražio je na sve strane neku temu i stalno napa- 
stovao Ricordia, Giacosu i Illicu da mu dadu nešto da 
radi jer da će inače umrijeti. 

Čitajući roman »La vie de Boheme« od Henry 
Murgea toliko se je zaljubio u opis onog veselog i bez- 
brižnog života i u ona lica puna mladosti, ljubavi, ve- 
selja i srca da je odlučio da ga i muzički ilustrira. Za- 
ljubio se u život onog svijeta bogatog na idejama a 
siromašnog na novcu, jer je on taj život lično proživio. 

Ali je nadošla jedna neprilika. 

Puccini i Leoncavallo bili su drugovi i jedne večeri, 
razgovarajući o svojim budućim radovima, doznali su 


na najveće zaprepašćenje da obojica rade na istoj temi. 
Zbog toga se je Leoncavallo posvadio s Pucciniam i 
ako ni jedan ni drugi nisu bili krivi. Leoncavallo mu 
je naime prije godinu dana bio ponudio svoj libreto 
Boheme ali ga Puccini nije primio jer nije poznavao 
roman. Leoncavallo je tada takodjer komponirao »La 
Boheme«, koja i ako ima vrlo lijepih muzičkih mome- 
nata, nije mogla da izdrži rivalstvo svoje slavne supar- 
nice. 

Kad su Giacosa i Illica napisali libreto Puccini s njim 
nije bio zadovoljan. Imao je više prigovora a najveći 
je bio taj da je libreto premalo sentimentalan u času 
kad Mirni umire. 

»Zar Vam ne izgleda: — piše on Ricordiu — »mr- 
šavim libreto u času smrti Mirni? Samo dvije riječi više, 
jedan srdačan izlijev ljubavi prema Rodolfu, to bi mi 
bilo dosta. Kad ovo djevojče, za koje toliko osjećam, 
umire, htio bih da ode sa svijeta manje za sebe a više 
za onoga koji ju je toliko ljubio.« 

Kad je libreto konačno ipak bio gotov Puccini nije 
znao kako da počne da piše muziku, jer to je bila čisto 
pariška stvar iz doba Luja Filipa a on o toj muzici nije 
imao ni pojma. 

I tako je dugo lutao po Milanu dok mu jednog jutra 
ne dodje u glavu dobra ideja. 

Ode na konzervatorij i potraži od arhivara svoj 
Capriccio. Kad mu ga je ovaj dao Puccini ga je odnio 
i u njemu je opet našao sebe, jer se sjetio svoje mladosti 
i svog ličnog bohemskog života, istinskog, proživjelog, 
uživanog i pretrpljenog. 

Tako je nastala »La Boheme«. 

Premijera je bila u Teatro Regio u Turinu i. II. 
1896. 

Dirigirao je maestro Toscanini a glavne uloge su 
pjevali soprani Ferrani (Mirni) i Pasini (Musetta), tenor 
Gorga (Rodolfo), bariton Moro (Marcello), bas Mazzara 
(Colline) i bariton Pini-Corsi (Schaunard). 

Publika je operu primila vrlo povoljno ali kritika 
nepovoljno. Pisala je da neće doživjeti kraj sezone, da 
je promašena, da je opereta i da Puccini treba da se 
opet vrati na veliki i teški put umjetnosti te da napiše 
djelo dostojno sebe. 

Boheme bi zbog ovakove kritike bila otišla u zabo- 
rav da nije bilo Toscaninia, koji je kao bogodani umjet- 
nik osjetio svu njenu vrijednost i ljepotu i izveo je još 
trideset puta uzastopce pred rasprodanim gledalištem. 

Pravi uspjeh postigla je tek u Palermu 13. IV. 1896. 

Dirigirao je maestro Mugnone a glavne uloge su 
pjevali sopran Sthele (Mirni), tenor Garbin (Rodolfo), 
bariton Sottolana (Marcello) i sopran Giachetti (Mu- 
setta), prva Carusova žena. 

I ovdje je izgledalo da će ići zlo, jer maestro Mu- 
gnone nije htio da nastupi pošto je bio trinaesti i petak. 

Puccini ga je molio i preklinjao dok konačno nije 
nastupio i opera je od početka do kraja prošla u neopi- 
sivom oduševljenju i postigla triumfalan uspjeh. 

Na koncu nije htio nitko da ide iz kazališta već su 
svi bjesomučno tražili »bis«. Pjevači su se većinom pre- 
svukli a kako publika nije htjela da napusti gledalište 
to je Mugnone sa pozornice skočio u orkestar i sa ne- 
koliko muzikanata, s tenorom bez perike i sa rasčešlja- 
nom Mirni ponovio cio finale četvrtog čina. 

Usprkos svemu tome Boheme ne bi bila uspjela da 
nije bilo Tita Ricordia, sina starog Giulia, jer u po- 
četku nijedan direktor kazališta nije htio ni da čuje 
za nju. 

Tito je upotrebljavao sve svoje velike veze i po- 
znanstva, putovao, pisao i lično dosadjivao raznim 
direktorima, ali sve uzalud. 

Ipak je poslije velikih napora uspio. 

Otišao je s Puccimiem u Pariz u Operu Comique i 
odsvirao operu s takovim uspjehom, da je odmah bila 
primljena na izvedbu i 1897. postigla takav uspjeh koji 
ju je pronio po cijelom svijetu. 

Čitav Pariz je aklamirao mladog maestra, koji je 
tako divno znao da pogodi srce i pjesnički ambijent 
latinskog kvarta. 

I ako uopće nije poznavao parišku muziku ipak je 
njegov genij pogodio srce Pariza i ne samo Pariz već 
čitav svijet osjetio je bezbrižnost, čar i ljepotu, ali i 
patnje te bolnu ljubav pariškog bohemskog života. 

* 

Odmah poslije Edgara Puccini je u Milanu gledao 
Toscu od Victoriena Sardoua u interpretaciji Sare Bem- 
hardt i bavio se mišlju da je komponira, ali je odustao 
jer ga je Manon više oduševila. 

I Verdi se bio za nju interesirao ali je i on odustao, 
jer mu je već bilo dosta rada i slave. 

Tada je Illica napisao libreto za maestra Alberta 
Franchetti, ali je i ovaj poslije odustao a kako se je 
Puccini ponovno za nju oduševio to je konačno odlučio 
da je komponira. 

I ovog puta je bilo dosta okapanja sa libretom. 

Pucciniu se nije koješta dopadalo a osobito ne to, 
što se je na početku trećeg čina Mario opraštao od 
života i umjetnosti. 

Puccini je osjećao, da jedan tako mlad i lijep čovjek 
pred smrt misli jedino na svoju Ijubovcu i na lijepe 

časove ljubavi koje je s njom proživio a ni na što drugo. 
Napisao je nekakove stihove i muziku pa je otišao 
Giacosi i protumačio mu svoju ideju, što je ovaj s odu- 
ševljenjem primio i na muziku napisao stihove poznate 
arije: »Na nebu sjahu zvijezde . . .« Od Puccinievih 
stihova zadržao je »Muoio disperato« (Umirem očajan), 
jer su ti stihovi posve odgovarali muzici. 

Kad je libreto bio konačno gotov Puecini je otišao 
da radi u svoju novu vilu Chiatri, koju je baš tada 
kupio. S njim je otišla i njegova obitelj i neki intimni 
prijatelji. Kako im je bilo dosadno to su ga nagovarali 
da ode ali on nije htio. Da ga prisile izmislili su duhove 
i kad je jedne noći Carignani, njegov najmiliji prijatelj, 
došao obučen u bijelu plahtu da ga poplaši, on ga je 
tako snažno povukao za bradu da mu ju je skoro 
iščupao. 

Ipak su svi otišli, jer je Puecini po pozivu Sardoua 
otišao u Pariz. 

Sardou je htio da se Tosca sunovrati u Tibar čemu 
se Puecini protivio, jer nije htio da Tosca uopće umre 
i osobito jer Tibar ne teče ispod tvrdjave Sant* Angelo. 
Sardou mu je tada odgovorio, da je stvarnost stvarnost 
a teatar teatar i tim ga je pobijedio. 

Premijera je bila 14. I. 1900. u Teatro Costanzi (sada 
Teatro Reale »delT Opera) u Rimu. 

Dirigirao je maestro Mugnone a glavne uloge su 
pjevali sopran Darde (Tosca), tenor De Marchi (Mario) 
i bariton Giraldoni (Scarpia). 

Prije početka predstave pronijeli su se glasovi da će 
u gledalište biti bačena bomba i kad je počela izvedba 
nastala je tolika galama da je poslije kratkog vremena 
moralo da se prekine. Medjutim to su se slušaoci bunili 
protiv onih koji su kasno dolazili. Kad se je zastor digao 


predstava je počela iz početka i do kraja je u miru 
saslušana. 

Opera je u početku primljena vrlo dobro ali ipak 
ne s oduševljenjem i trebalo je da se dodje do poznate 
tenorove arije iz trećeg čina da oduševi publiku i 
donese maestru novi zasluženi triumf. 

* 

Prilikom jednog boravka u Londonu gledao je 
maestro dramu Madame Butterfly od Johna L. Longa 
i Davida Belascoa i odmah ga je osvojila poezija male 
Japanke i njena velika i čista ljubav puna čežnje, razo- 
čaranja i stradanja, tako da je odlučio da je komponira. 

Premijera je bila 17. II. 1904. u Scali u Milanu. 

Dirigirao je maestro Campanini a glavne uloge su 
pjevali sopran Storchio (Butterfly), tenor Zenatello 
(Pinkerton), bariton De Luča (Sharpless) i mezzosopran 
Giaconia (Suzuki). 

Opera je katastrofalno propala tako da se nikad 
takav neuspjeh u Scali nije doživio. 

Puecini je bio satrven a pjevači su plakali. 

Ipak je, izgleda, sve to bilo unaprijed spremljeno, 
jer je buka i galama počela u gledalištu kad i sama 
opera. Razni kompozitori i kritičari bili su zavidni 
Pucciniu na tolikim uspjesima i slavi. 

Interesantno je, da su svi od dirigenta do posljednjeg 
svirača u orkestru bili na probama s operom odušev- 
ljeni i potpuno uvjereni u uspjeh te je spremali sa naj- 
većom ljubavlju i žarom. 

I sam Puecini je bio toliko siguran u uspjeh, da je 
nekoliko sati prije premijere pisao protagonistkinji, 
Rosini Storchio, slavnoj primadoni: 

»Ne treba da Vam čestitam, jer je Vaša velika 
umjetnost toliko savršena i uvjerljiva, da će publika 

biti osvojena a i ja se nadam, da ću s Vašom pomoći 
postići potpun uspjeh.« 

Osim toga, što nikada do tada nije učinio, doveo je 
na predstavu cijelu svoju obitelj pa čak i sestre. 

Uprava Scale je uporno tražila da se opera i dalje 
izvadja, ali Puccini i Ricordi nisu dozvolili, već je 
Ricordi vratio upravi dvadeset hiljada lira što mu je 
bilo isplaćeno za izvadjanje i povukao operu. 

Te je nesretne večeri Puccini, miran u svojoj umjet- 
ničkoj savjesti i uvjeren da je komponirao djelo puno 
poezije i srca, napisao na slici male Japanke, koju mu 
je poklonio jedan slikar, ove njene riječi: 

»Prokleta, ali sretna.« 

Taj ga je neopravdani neuspjeh toliko skrhao da je 
sutradan plakao kao dijete i kroz dvije nedjelje nije 
izlazio iz kuće. 

Ipak je imao nadu u uspjeh svojeg djela i kad mu je 
Tito Ricordi, potpuno uvjeren u uspjeh, odlučno rekao: 
»Butterfly će oživjeti«, prihvatio se je posla i po nje- 
govom savjetu operu razdijelio u tri dijela mjesto prvo- 
bitna dva, prekomponirao neka mjesta koja su podsje- 
ćala na Boheme, ispustio neke suvišne scene i dodao u 
trećem činu jednu ariju za tenora. 

Tako obnovljena Butterfly je 28. V. 1904. u Teatro 
Grande u Bresciji pod vodstvom maestra Campaninia 
a u interpretaciji soprana Kručenickv, tenora Zenatello 
i baritona De Luča postigla triumfalan uspjeh i ponovno 
slavno oživjela i kao leptirića odletila u svijet da nikad 
više ne umre. 

* 

Kad je 1907. bio u New-Yorku Puccini je gledao 
jednu Belascovu dramu »The girl for the Golden West«, 
koja ga je odmah oduševila. 


Dopao mu se je onaj kalifornijski ambijent, oni pri- 
mitivni tipovi kopača zlata koji čeznu za rodnom 
grudom i majčinim okriljem i ona sentimentalnost 
protagonistkinje. 

Najviše mu je zadavala brige muzika, jer je to bila 
čisto amerikanska stvar a u to vrijeme crnacki sinko- 
pirani motivi nisu još bili poznati u svijetu. 

Puccini ih je ipak u New-Yorku upoznao i može 
se reći, da su se u Europi prvi tragovi te muzike poja- 
vili baš u ovoj njegovoj operi. 

Libreto su napisali Guelfo Cividini i Carlo Zanga- 
rini i maestro se dao s oduševljenjem na posao. 

Tako je nastala »La fanciulla del West« (Djevojka 
sa zapada). 

Premijera je bila u Metropolitan operi u New Yorku 
10. XII. 1910., jer se želilo da ta čisto amerikanska 
opera bude baš u Americi prvi put izvedena. 

Puccini je bio pozvan i otišao je sa sinom i Titom 
BJcordiem. Na dolasku su ih u atriju opere svečano 
dočekali najveći financijski magnati i priredili im sve- 
čanu čajanku, ali je Tito to odlučno odbio i odveo 
Puccinia na probe izjavivši, da nisu došli da gube vri- 
jeme na čajankama već da rade. 

Svi su ostali zapanjeni a Tito je kasnije smijući se 
govorio: 

»Htio sam da bar jednom išćuškam milijarde!« 

Operu je dirigirao maestro Toscanini a glavne uloge 
su pjevali sopran Destin (Minnie), tenor Caruso (John- 
son), bariton Amato (Rance), bariton Piini-Corsi (Wal- 
lace) i bas Didur (Ashby), dakle sve najslavniji umjet- 
nici tadanjeg vremena. 

Kazalište je bilo rasprodano još pred nedjelju dana 
a prisustvovala je najviša elita newyorskog društva. 

Uspjeh je bio triumfalan a imkaso do tada nevidjen, 
ali se opera ipak nije održala na repertoaru i dogodilo 
se je čudo nevidjeno, da je Amerika odbila operu koja 
je baš za nju bila napisana. 

* 

Poslije ove opere Puccini nije nikako mogao da 
nadje temu koja bi ga oduševila i ako ju je tražio i sa 
mnogima o tom razgovarao. U to vrijeme piše on 
Ricordiu : 

»Uživam u odmoru i miru, ali ne mogu da živim 
a da ne komponiram. Svakog dana primam sa raznih 
strana librete, ali sve od male vrijednosti, jer nemaju 
u sebi života, uzbudljivosti ni čovječanskog osjećaja. 
Ovakav život mi je dosadio, jer osjećam u sebi veliku 
stvaralačku moć. U tom je moj život da se oduševlja- 
vam i uzbudjujem«. 

Dopala mu se španjolska komedija »Vesela duša« od 
Quintera, ali kad je libreto bio gotov dobio je iz Kali- 
f orni je pismo od jednog svog zemljaka u kojem mu se 
ovaj prijeti prokletstvom ako on tu stvar komponira 
dok on živi u bijedi i tuzi. Osim toga plašio ga je i 
španjolski ambijent komada, jer se je bojao da i neho- 
tice ne upadne u atmosferu Carmena i tako je od toga 
odustao. 

Poslije se bavio mišlju da komponira jednu talijan- 
sku komediju »Koliba i tvoje srce«, zatim jednu engle- 
sku »Moly«, zatim Daudetova »Tartarina iz Tarascona«, 
Zolin »Grijeh opata Moureta« i razne druge, pa čak 
jednu novelu Maksima Gorkoga, ali od svega toga nije 
bilo ništa, jer ga nijedna od tih tema nije mogla posve 
oduševiti. 

Medjuvremeno je komponirao »II Tabarro« (Plašt) 
po libretu Giuseppe Adamia a prema drami »La Houp- 


pelande« od Didiera Golda, ali taj rad nije mogao da 
obuzme svu njegovu energiju i želju za stvaranjem. 

Konačno mu je dopala ruku knjiga Luise le Ramee 
»Dvije cipelice«, u kojoj je opisana historija jedne fla- 
manske djevojčice, koja se je zaljubila u jednog mladog 
slikara, koji je došao iz Pariza i ona od te ljubavi živi i 
umire. Da ga još jednom vidi ostavlja cvijetnu kućicu 
i ode pješice u Pariz, gdje dodje sa poderanim cipeli- 
cama i tamo izgubi svaku nadu i doživi razočaranje. 

To je bilo baš nešto za Puccinia, jer je u njoj bilo 
mnogo plača a za to je on bio nenatkriljiv. 

Libreto je bio napisan i Puccini je vec počeo da ga 
komponira, ali su tada nastupile neprilike oko autorskog 
prava a i Mascagni se je za to interesirao tako da je 
Puccini od svega odustao a Mascagni ju je poslije kom- 
ponirao pod imenom »La lodoletta« (Ševa). 

Tada je jednom prilikom maestro otišao u Beč i 
tamo su ga neki muzički nakladnici počeli nagovarati da 
napiše specijalno za Beč jednu operetu, ali on je to kate- 
gorički odbio. Nakladnici ipak nisu izgubili nadu, već 
su, kad je otputovao kući, poslali k njemu svog advo- 
kata, koji je inače bio maestrov prijatelj, sa jednim če- 
kom na dvije stotine hiljada predratnih kruna i to kao 
prvi predujam za operetu. 

Puccini ga je srdačno primio i pošto su dugo razgo- 
varali o svima muzičkim novostima Beča, dr. Willner 
je neprimjetno položio pred maestra otvoreni cek. 
Puccini ga je hladno pogledao a isto tako i onaj papir 
i zahvalivši nakladnicima na pažnji odbio je ponudu. 

Ipak je dr. Willner uspio ali sasvim slučajno. 

Početkom 1914* spremala se je izvedba »Fanciulle« 
u dvorskoj operi u Beču i Puccini je otišao da prisu- 
stvuje probama a s njim je otišao i redatelj Carlo Clau- 
setti da režira operu. 

U isto vrijeme spremala se je u Napulju premijera 
opere »Francesca da Rimini« od Ricarda Zandonai, ko- 
jega je Tito Ricordi otkrio pa čak i libreto za operu 
preradio prema istoimenoj tragediji Gabriela D’Annun- 
zia, pa je nekoliko dana prije bečke izvedbe pisao Clau- 
settiu da odmah otputuje u Napulj da režira Francescu. 

I Clausetti je otputovao. 

Fanciulla je postigla triumfalan uspjeh, ali je Puccini 
ipak bio ogorčen i nikako nije mogao da oprosti ovaj 
postupak Titu, koji je s njim u mladjim danima iznio 
toliko teških i nezaboravnih umjetničkih pobjeda. 

U takovom duševnom raspoloženju nije bilo teško 
nagovoriti ga da napiše jednu operetu za bečke naklad- 
nike. A i dr. Willner ga je toliko nagovarao, da je mae- 
stro konačno uzeo vremena da se promisli. 

Kad je otputovao za dugo vremena se nije više o tom 
govorilo. Puccini se je medjutim objasnio i izmirio sa 
Titom i sada je želio da do komponiranja operete uopće 
ne dodje. 

Ali odjednom dodje iz Beča čitava deputacija s libre- 
tom koji nije bio baš loš. Ugovor je bio potpisan i 
Adami je preradio libreto a Puccini je počeo da ga 
komponira. 

Kasnije je izgubio volju da komponira operetu i 
jedne večeri je porazbacao po sobi sve note i odlučio 
da otkaže ugovor. 

u to je buknuo svjetski rat i maestro je odustao od 
ugovora i prema tom libretu, ponovno preradjenom, 
komponirao je operu »La Ronđine« (Lastavica). 

Premijera je bila u Monte Carlu u Hotel de Pariš 
28 . III. 1917. godine. 

Dirigirao je maestro Marinuzzi a glavne uloge su 
pjevali soprani Della Rizza (Magda) i Ferraris (Lisette) 
te tenori Schipa (Ruggero) i Dominici (Prunier). 


Operu su primili vrlo dobro i publika i kritika ali i 
ako je muzika puna svježe i vedre melodije a partitura 
jedna od maestrovih najboljih, ipak nije konačno 
uspjela, jer je neka mješavina izmedju bečke operete i 
starinske melodrame. 

Puccini je imao naročitu ljubav za ovu operu tako 
da je govorio: 

»Sirota Rondine! poletjela je vesela i bezbrižna bez 
velikih afnbicija ali sa uvjerenjem da će na svojim malim 
krilima ipak daleko odletjeti!« 

To je bila ljubav oca prema svom slabijem djetetu! 

* 

Kako je već bio komponirao »Ii Tabarro« to se je 
počeo baviti mišlju da napiše još dvije opere u jednom 
činu. 

Htio je da komponira prema Danteovoj Božanskoj 
Komediji tri aktovke: Pakao, Čistilište i Raj, ali kad je 
pomislio kako bi se u raju dosadjivao, poslao je sve 
u pakao i od toga odustao. 

Ipak mu se je dopao dogadjaj iz XXX pjevanja Pakla 
u kojem Dante opisuje kako je Gianni Schicchi krivo- 
tvorio oporuku Buosa Donatia, koji je već bio umro. 
(Sostenne . . . falsificare in se Buoso Donati testando e 
dando al testamento norma.) 

Kad mu je Giovacchino Forzano napisao libreto tra- 
žio je temu za treću aktovku, koja bi bila prelaz od 
krvavog Tabarra ka komičnom Schicchiu. 

Stupio je u vezu s D’Annunziem i Tristanom Ber- 
nardom ali je od D’Annunzieva djela odustao, jer ga 
nije dirnulo u srce a od Bernardova, jer je i odviše li- 
čilo Ivici i Marici od Humperdincka. 

Tada mu je Forzano napisao jednu sentimentalnu 
aktovku, čija se radnja odigrava u jednom samostanu, 
a u kojoj se radi o drami materinstva. 

Ovo se je maestru silno dopalo, jer je samostanski 
mirni ambijent imao na njega veliku privlačivost, posto 
je on imao u samostanu sestru Ramildu, koju je često 
posjećivao. 

Dok je komponirao Suor Angelicu odlazio je stalno 
u samostan i nosio darove Madoni i sestrama te svirao 
na orguljama. Sestre bi se okupile oko njega i obožavale 
ga kao sveca a on bi se s njima šalio . . . 

Kad je operu konačno svršio jednom ju je u samo- 
stanu sam pred sestrama izveo a one su bile toliko ga- 
nute da su na svršetku sve kleknule i zaplakale ... I on 
sam je bio do suza tronut tako da je kasnije govorio, 
da nikad nije imao tako zahvalnu publiku. 

I tako se je konačno ispunila davna maestrova želja 
da komponira tri stvari u jednom činu koje mogu da 
ispune jednu večer. 

Te tri stvari nazvao je Triptihon: Ii Tabarro (Plašt), 
Suor Angelica (Sestra Angelica) i Gianni Schicchi (Ivan 
Skiki). 

Premijera je bila ri. I. 1919. u Teatro Costanzi u 
Rimu. 

Dirigirao je maestro Marinuzzi a glavne uloge su pje- 
vali u Tabarru sopran Labia (Giorgetta), tenor Di Gio- 
vani (Luigi) i bariton Galeffi (Miehele), u Suor Angelici 
sopran Della Rizza a u Schicchiu sopran Della Rizza 
(Lauretta), tenor Di Giovani (Rinuccio) i bariton Galeffi 
(Schicchi). 

U ovim djelima posve različite prirode maestro je 
pokazao svoju veliku umjetnost, jer je komponirao i mu- 
ziku koja je svemu tome potpuno odgovarala. 


Tabarro je potresao svojom strašnom tragikom, Suor 
Angelica je ostavila osjećaj neizrecive mistike a Schicchi 
je sve raspoložio svojom neodoljivom i prostodušnom 
komikom. 

I kritika i publika primili su djela sa najvećim odu- 
ševljenjem. 

Kad su mu mnogi prijatelji Čestitali rekao je: 

»Imam još dosta toga da kažem. Jesam star ali još 
nisam završio«. 

»Ne, maestro, na radost vašu i čitavog svijeta« — 
uskliknuo je jedan oduševljeni prijatelj. 

* 

Puccini je tražio novu temu. 

Renato Simoni i Giuseppe Adami napravili su skicu 
za libreto »Fa,nny«, ali se maestro s njim nije nikako 
oduševljavao. 

On im je rekao da hoće da potraži nove puteve, da 
iz male drame predje u više sfere i da krene k širim 
horizontima, jer da osjeća kao da se je preporodio i da 
je za nešto jačega sposoban. 

Tada se je sam sjetio na priču o okrutnoj princezi 
Turandot a kako je Simoni vrlo dobro poznavao Kinu, 
jer je tamo dugo živio, to im posao nije bio težak. 

Kako libreto nije uspio onako kako je maestro želio 
to je skoro sav posao propao. 

Ipak poslije dužeg pregovaranja i preradjivanja li- 
breto je bio gotov. 

Ali kako da počne i da nadje motive za muziku Ori- 
jenta? 

Tu mu je pomoglo poznanstvo sa barunom Fassi- 
niem, koji je bio dugo godina u Kini. Ovaj mu je dao 
kinesku carsku himnu, koja je poslije preradjena za sve- 
čani finale drugog čina i jednu kinesku ariju, koja je 

poslužila kao tema za muziku triju maska. Konačno je 
dobio materijala i od britanskog muzeja u Londonu i 
tako je imao dosta autentičnog orijentalnog muzičkog 
materijala za ekzotičnu atmosferu Turandota. 

Počeo je da radi i radio je sa zanosom i oduševlje- 
njem i svršio sve do završnog dueta predzadnje slike. 
I za duet i finale već je bio spremio skicu na oko tride- 
set strana i htio je da što prije dovrši kao da je predosje- 
ćao da će to biti njegov labudji pjev. 

Maestro je govorio: 

»Neprestano mislim na Turandot. Sve što sam do 
sada napisao izgleda mi igrarija i ne dopada mi se više. 
Duet mora da bude vrhunac mog stvaranja, mora da 
ima u sebi nešto velika, smiona i nepredvidjena. Melo- 
dija mora da ide ravno k srcu i da se nikad iz njega 
ne izbriše«. 

I baš tu je zapelo, jer je obolio od strašne bolesti 
raka u grlu. 

U početku dok nije znao za to, kad mu je glas koji 
put prelazio iz bas-baritona u tenora, šalio se je govo- 
reći: 

»Sad imam glas propalog tenora tako da ću moći 
pjevati u Turandotu . . . « 

Ali kobna smrt stajala mu je za vratom i on je s vre- 
mena na vrijeme osjećao njenu prisutnost. 

Jednom prilikom svirao je sa Toscaniniem Turandot 
i kad su došli do spomenutog dueta Puccini je bio iz- 
nenada obuzet nekim turobnim predosjećajem i sa ža- 
lobnim smiješkom i beskrajnom tugom u glasu već pro- 
muklom od ljute boljetice reče. 

»Sada dolazi duet. Ako budem mogao svršit ću ga, 
a ako ne, kad budeš prvi put dirigirao operu i kad do- 
dješ do ovog mjesta reći ćeš publici: »Ovdje je, gospodo, 
maestro umro«. 


I Toscanini je na premijeri ispunio amanet maestrov, 

Medjutim se je bolest pogoršala i po savjetu liječ- 
nika otišao je u Bruxelles na kliniku profesora Lerouxa, 
jednog od tadanjih najglasovitijih specijalista ove bo- 
lesti. 

Sa sobom je ponio sav spremljeni materijal za duet 
i finale, misleći da će imoći da radi i da dovrši operu. 

Prije odlaska obišao je cijelu vilu i dugo je sve gledao, 
predosjećajući da se od svega za uvijek oprašta, a zatim 
se pred vratima izljubio sa ženom, rodbinom i prijate- 
ljima i predosjećajući smrt rekao je: »Osudjen sam«. 
Kad je auto krenuo još je dugo i dugo gledao . . . 

Kad je došao u Bruxelles imao je veliku nadu u 
ozdravljenje. Strpljivo je podnašao sve što su liječnici 
s njim radili. Jedino mu je bilo teško što ne smije da 
puši, ali i to je podnašao i zavjerio se da će ako ozdravi 
ostaviti pušenje zauvijek. 

Ipak nije mogao da radi već se je morao podvrći 
teškoj operaciji, koja je trajala tri i po sata i poslije koje 
je prof. Leroux izjavio da će Puccini ozdraviti. 

I zaista njegovo se je stanje poboljšalo tako da su 
svi imali sigurnu nadu u potpuno ozdravljenje. 

Ali se je odjednom bolest pogoršala, jer srce nije 
moglo da izdrži djelovanje radiuma. 

U zadnjoj noći prije smrti njegov jaki organizam 
počeo je da se očajno bori sa bolešću. Nije nikako imao 
mira. Pokušavao je više puta da se digne, ali mu je po- 
nestalo daha. Premještali su ga iz kreveta na stolicu pa 
opet u krevet, dok nije sasvim iznemogao. U jutro je 
pao u agoniju i za to vrijeme jednom je s rukom učinio 
pozdravni gest prema sinu i s tim se je htio oprostiti od 
života, svijeta i obitelji a kasnije je pravio gest ove kao 
da preludira na klaviru i s tim se je htio oprostiti od 
umjetnosti za koju je živio, ljubio, trpio i stvarao . . . 

I u subotu 29* novembra 1924* točno u jedanaest i 
po sati ovo veliko srce prestalo je da kuca i da trpi 
— ali nažalost i da stvara. 

Glas o njegovoj smrti odjeknuo je bolno u čitavom 
svijetu a osobito medju njegovim najbližim saradnicima 
i prijateljima. 

Toscanini je tog dana probao u Scali i kad je čuo 
žalosnu vijest kao mahnit je odletio u svoj kabinet, sru- 
šio se na divan i briznuo u grčevit plač. 

U samoj pak Italiji nastala je opća narodna žalost i 
kad je njegovo mrtvo tijelo dolazilo iz Bruxellesa u 
Torre del Lago izgledalo je kao da cijela Italija plače. 

U kapeli svoje vile u Torre del Lago pored svoje 
žene i svog pianina sniva Maestro vječni san . . . 

Njegov sin Antonio, u želji da žive u trajnoj iluziji 
da ce se otac vratiti, napravio je od maestrove radne 
sobe mauzolej u kojem je sve: pokućtvo, skice svih nje- 
govih opera, neotvorena pisma, svežnji novinskih kri- 
tika i sve drugo ostalo onako kako je maestro ostavio 
kad je otišao, pa cak i naočari te razni cigarluci, kao da 
ih je maločas na stolu zaboravio ... 

Duet i finale Turandota dovršio je maestro Franco 
Alfano, prema skicama koje je Puccini ostavio, ali ipak 
ne onako kako je on to bio zamislio i kako bi samo 
on bio mogao da izvede. 

Premijera je bila 25. IV. 1926. u Scali u Milanu. 

Dirigao je maestro Toscanini a glavne uloge su pje- 
vali soprani Raisa (Turandot) i Zamboni (Liu), tenor 
Fleta (Calaf), tenor Dominici (Altoum) i bas Walter 
(Timur). 

Kad je došlo do dueta Toscanini je za tu večer zavr- 
šio izvedbu i isporučio publici maestrovu poruku. 


ČOVJEK 


Puccini je bio silno nježan i osjetljiv. Baš kad je bila 
premijera Villi umirala mu je ljubljena majka Albina i 
jedva je stigao da joj dade posljedni poljubac i da je 
obraduje sa lovorovim vijencem koji je dobio na pret- 
stavi. Majka je živjela samo za njega i dok je on kompo- 
nirao Villi ona je po čitave noći bdila a na dan premi- 
jere je čitavu noć molila za uspjeh svog ljubimca. Sada 
kad se je nadao da će joj moći pružiti nešto radosti i 
odužiti joj se za sve patnje ona je umrla. To ga je toliko 
potreslo da nije za dugo vremena mogao da se utješi 
već je stalno mislio na nju tako da je pisao sestri, da 
nikada neće biti zadovoljan bez svoje drage majke pa 
makar kakove uspjehe postigao u umjetnosti. 

Bio je vrlo dobra srca i nikoga nije odbio tko god je 
od njega zatražio pomoć a osim toga je mjesečno izdavao 
po nekoliko hiljada lira u dobrotvorne svrhe, svote za 
ono vrijeme vrlo velike, a nikada nije htio da se o 
tom zna. 

U Torre del Lago vadili su iz jezera mulj i na tom 
su radili kažnjenici. Jednom prilikom čuo je kako neki 
divni tenorski glas pjeva jednu napolitansku pjesmu. To 
je bio neki Smareglia, osudjen na dugogodišnju robiju. 

»Zar je moguće« — rekao je Puccini — »da netko 
bude zločinac tko zna tako osjećajno da pjeva?« 

I kad je Smareglia pred njim pjevao toliko ga je nje- 
govo pjevanje ganulo da mu je izradio pomilovanje. 

Silno je volio djecu i često se s njima igrao pokazujući 
im razne igračke i uživajući u tom kako se oni tome 
čude i vesele. 

I sam je volio igračke za odrasle. Tako je imao ne- 
brojeno raznovrsnih upaljivača, električnih svjetiljaka, 
satova sa osvjetljenjem i — muzikalnih jastučića. Inte- 
resirao se je za sve nove tehničke izume pa je imao prve 
tipove raznih motora, automobila i radia. U svojoj bašti 
napravio je na svakom stablu po jednu električnu štr- 
caljku tako da je po volji pravio kišu i veselio se je kao 
malo dijete kad bi mogao da s tim nekoga iznenadi. 

Kako je bio silno malodušan to se je bojao života 
pa čak i u danima slave i bogatstva. 

Dok mu je Ricordi svojevoljno davao pozajmice 
Puccini nije imao mira zbog tog duga o kojem sam 
Ricordi nije uopće vodio računa. 

Kad je imao nekoliko vila, automobila, motornih ča- 
maca i jednu jahtu te više milijuna ipak nije rasipao već 
je štedio gdje god je mogao a kad bi ga prijatelji zbog 
toga dražili izgovarao se je s kojekakvim bezrazložnim 
izgovorima. Pravi razlog je bio, po svoj prilici, nesvi- 
jesno sjećanje na teško i oskudno djetinstvo i mladost. 

A nije bio uopće pohlepan za novcem. I ako je od 
tantijema primao za ono vrijeme hiperboličke svote nije 
se toliko radovao samom novcu koliko tome, što je to 
bio dokaz koliko je njegova muzika obljubljena u svijetu. 

Bio je odviše skroman i bojažljiv. 

Poslije velikog uspjeha Manona kritičar Depanis izra- 
dio mu je odlikovanje i kad mu je to javio Puccini je to 
tako ironički primio, da se je Depanis duboko uvrijedio. 

Kad ga je Mussolini imenovao senatorom on je to 
s radošću primio, jer je u tom vidio priznanje svojem 
Djelu, ali je iz toga u društvu zbijao šale i sam sebe 


nazivao mjesto »senatore« — »sonatore« (svirač) a često 
se tako i potpisivao. 

Nije volio parade a najviše se je bojao banketa. 

Nakon premijere Manona priredili su mu banket. 
Kad je došlo vrijeme da se zahvali na raznim nazdra- 
vicama ustao je ali nije mogao drugo da kaže nego: 
»Hvala svima« i odmah je sjeo pri čemu je učinio tako 
nespretan pokret s rukom da je srušio sve čaše i flaše 
pred sobom. 

U Rimu poslije velikog uspjeha Triptihona priredili 
su mu veliki banket na kojem su prisustvovale najveće 
političke i umjetničke ličnosti. Nakon raznih pozdrav- 
nih govora ustao je da odgovori i izvadivši iz džepa pa- 
pir počeo je neustrašivo da čita: 

»Gospodo, vaše riječi su me duboko dirnule. Nisam 
govornik i ne znam da govorim nego u muzici . . . « 

I nastavio je da čita govor do kraja te i ako ga je 
loše čitao ipak je sve oduševio. 

Na kraju je jedan oduševljeni gost primjetio: 

»Maestro, rekli ste svete riječi, jer više volimo vaše 
melodije nego sve naše govore«. 

Ni u odijevanju ni u ponašanju nije se nikad isticao 
tako da se nije uopće moglo primjetiti da nije običan 
smrtnik. 

Jednom prilikom u Londonu jedna indijska princeza, 
gledajući ga u kavani s udivljenjem je primjetila: 

»Toliko je u njemu muzike, toliko i toliko poezije 
i melodije a sve nevidljivo. Zaista velika tajna!« 

Kad je s Titom Ricordiem otišao u Pariz da pred 
direktorom opere Comique odsvira svoju Boheme to- 
liko se je uplašio i zbunio te je tako loše svirao, da je 
Tito, ne mogavši se uzdržati, skočio i bez i jedne riječi 
odgurnuo ga od klavira, sjeo sam za klavir i odsvirao 


32 


33 


3 


operu od početka do kraja na najveće zadovoljstvo di- 
rektora Carrea. 

U društvu je bio inače vrlo vesele naravi i duhovit, 
što ga je sve do posljednjeg časa održalo mladim po 
izgledu. Iz svake njegove riječi izbijala je iskrenost i 
jednostavnost što ga je svakome činilo simpatičnim i 
privlačivim. 

Ali je u njegovoj duši vladala silna melanholija, koja 
ga nije čitavog života napuštala pa čak ni onda kad je 
bio na vrhuncu slave i bogatstva. 

I može se sa sigurnošću reći, da su najljepša mjesta 
u njegovim djelima, ona koja odišu lirskom i nježnom 
ljepotom i poezijom, bila inspirirana baš od melanholije. 

Vrlo je cijenio one, koji su mu pomogli u danima 
bijede i nije htio da ih iznevjeri u danima slave, kad su 
ga sa svih strana salijetali s ponudama na bajoslovne 
svote, pa je zbog toga i odbio ponudu iz Beča i ako mu 
je kao prvi predujam bila ponudjena onako velika svota, 
jer nije htio da iznevjeri Ricordia, koji mu je u teškim 
vremenima pružio pomoć i pomogao mu do slave i 
bogatstva. 

Kasnije je sam govorio: 

»Da mi je u ono vrijeme, kad je moja Elvira kuhala 
palentu a ja išao s puškom u lov da ubijem nešto za 
objed, netko stavio na stol toliku svotu, bio bih mu 
obvezao i dušu i tijelo za sve opere dotadanje i buduće. 
Sada pak mogu da sebi dozvolim taj luksus da budem i 
sentimentalan jer objed je osiguran«. 

Kako je bio vrlo pristao čovjek a uz to i slavan to 
je imao mnogo galantnih avantura, koje redovno nije 
tražio već su mu se same nametale. 

Još u odmaklim godinama govorio je: 

»Ja sam uvijek zaljubljen kao da mi je dvadeset go- 
dina i kad više to ne budem slobodno me pokopajte . . . « 


Ali je ipak njegova jedina prava ljubav bila i ostala 
njegova ljubljena žena Elvira. 

Bio je i ponosan tako da nikada nije tražio protek- 
cije. 

2a vrijeme studija na konzervatoriju jedan njegov 
rodjak htio je da ga preporuči profesorima ali ga je 
Puccini tako izgrdio da više nije na to ni pomislio. 

On je jedan od najpopularnijih muzičara svih vre- 
mena. 

Njegove opere izvadjane su nebrojeno puta na svim 
pozornicama svijeta a nebrojene gramofonske ploče i 
najraznovrsniji instrumenti i orkestri svih kontinenata 
raznijeli su njegovu muziku i u najzabitni je i najudalje- 
nije krajeve svijeta. 

Gdje god bi se pojavio svi su ga aklamirali i nasto- 
jali da mu se približe. 

Okrunjene glave, najmoćniji državnici, najveći uče- 
njaci i umjetnici te financijski magnati tražili su nje- 
govo poznanstvo i prijateljstvo. 

Bio je česti gost talijanske kraljevske obitelji, koja ga 
je primala sa najvećim veseljem i srdačnošću, a bio je 
vrlo rado priman i od kraljice Aleksandre i kralja 
Eduarda. 

Roosewelt, Edison, Lloyd George, Zola, Sardou, 
D’Annunzio i Vanderbilt, a da manje ni ne spominjemo, 
bili su mu lični prijatelji i obožavaoci. 

Prilikom premijere Fanciulle del West u New Yorku 
poznati milijarder Vanderbilt priredio je u svojim par- 
kovima u njegovu počast jednu čarobnu noć po uzoru 
»Hiljadu i jedne noći«, kojoj je prisustvovala sva ari- 
stokracija tima i novca. 

Puccini je o tom smiješeći se pripovijedao: 

»Tko bi mogao i pomisliti, da je to sve bilo u po- 
čast siromašnog orguljaša iz Lucce . . .« 


U godini 1905. kad je došao u Buenos-Ayres do- 
čekala ga je oduševljena masa od nekoliko desetina hi- 
ljada sa svim pjevačkim i muzičkim društvima republike 
i u njegovu počast bile su priredjivane najfantastičnije 
svečanosti. 

Jednom prilikom putovao je sa sinom autom po 
Njemačkoj i u Kolnu nije nigdje mogao da nadje pre- 
noćište. Kad mu je dosadilo traženje rekao je portiru 
jednog hotela da je on Puccini i odmah je dobio apart- 
mane rezervirane za jednog uglednog gosta, jer je portir 
bio oduševljeni obožavaoc njegove muzike. Ali je sutra- 
dan odmah otputovao pošto mu je portir stalno dosa- 
djivao pjevajući mu na svoj način arije iz njegovih opera. 

Kad je u jednoj automobilskoj nezgodi slomio nogu 
primao je toliko brzojava iz čitavog svijeta da su na 
poštu u Torre del Lago poslali jednog činovnika koji je 
samo na tome radio kroz čitavo vrijeme njegove bolesti 
od nekoliko mjeseci. 

Najviše je bio obljubljen u Beču. Njegov dolazak bio 
je ne samo umjetnički već i najveći društveni dogadjaj. 
Bio je pozivan u najviša društva gdje bi se u njegovu 
počast priredjivali lovovi, primanja i svečanosti na ko- 
jima bi sudjelovalo sve što je po umu, rodu i bogatstvu 
nešto značilo. 

I zbog toga je i on od svih' velegradova najviše 
volio Beč tako da je jednom rekao: 

»Kad bih morao da se odselim iz Torre del Lago ili 
Viareggio izabrao bih Beč. Beč je idealni grad za umjet- 
nika, Beč je san«. 

Osim toga volio je i bečku dobru kapljicu te odličnu 
kuhinju a osobito dobro pripremljenu ribu u malim 
gostionama na Dunavu. 


U jednoj takovoj gostioni, kad je kuhar čuo da je 
on došao, sam ga je lično podvorio a za uzvrat je tražio 
jedan njegov davno željeni — autogram. 

Iznad svega je ljubio prirodu i svoj kraj. 

I ako je bio silno bogat i mogao da živi u bilo kojem 
gradu te i ako su ga mnogi pozivali, molili i na to nago- 
varali, on ipak nije htio već je živio u svojim vilama, 
pravdajući to svojom strašću za lovom i željom da živi 
u šumama i na moru, da gleda blijede zore, plamteće 
zalaze sunca i da uživa u miru prirode u kojoj nema 
zlobe. 

Jednom je prilikom pisao iz Pariza: 

»Pariz mi je dosadio! Izgleda mi da sa Eiffelovog 
tornja mogu da dotaknem nebo, ali mu ipak nešto ne- 
dostaje ... to sto nije Torre del Lago! Čeznem za miri- 
savom sumom i svježim povjetarcem s mora. Mrzim 
pločnik, palače, spomenike i stilove zgrada a ljubim li- 
jepi rast jele i jablana i lutanje po sjenovitim šumskim 
puteljcima. Ljubim kosa, sjenicu i djeda a mrzim parad- 
nog konja, mačka, vrabca sa krova, luksuznog psa, ci- 
lindar i frak«. 

Za svoje najmilije mjesto Torre del Lago govorio je 
da je: najveći užitak, raj, Eden, nebo, turris eburnea, 
vas spiritualis, kraljev dvor. 

A to je bilo mjestance od dvanaest kuća i sto dva- 
deset stanovnika! 

Kad su u blizini njegove vile u Torre del Lago podi- 
gli jednu tvornicu i on se zbog toga odselio u Viareggio 
bio je toliko žalostan da je rekao, da mu je to bio naj- 
žalosniji dogadjaj u životu. 

Pred samu smrt je govorio: 

»Lijepi moji daleki dani kad u Torre nije bilo ni- 
koga osim lovaca, slikara i ribara i kad sam ja pisao 
1 proživljavao moju Boheme«. 

UMJETNIK 


Još je prerano dati konačni sud o Pucciniu kao mu- 
zičaru, ali kad dodje to vrijeme on će sigurno biti klasi- 
ficiran kao prelaz izmedju stare talijanske melodrame i 
muzičko-pjesničke drame modernih francuskih i nje- 
mačkih kompozitora. 

On je bio pravo dijete svog vremena. 

I ako je iskoristio sve , najmodernije tekovine na polju 
harmonije i instrumentacije ipak je ostao posve svoj i u 
savremenom ruhu iznio na svoj originalan način cisto 
talijanske melodije pune poezije i čovječanskog osjećaja. 

U muzici su mu bili uzori Debussy, Strawinski a 
osobito Wagner. 

Često je odlazio u Beyreuth pod imenom Archimede 
Rossi, trgovac iz Milana, samo da nesmetano od znati- 
željnika i novinara uživa u veličanstvenim djelima veli- 
kog Maestra. 

Najviše je cijenio »Majstore pjevače«, koje je svirao 
napamet a imao je osobitu ljubav za »Parsifala«. 

Kad bi sam na klaviru fantazirao odjednom bi ne- 
svijesno prešao na Parsifala a osobito na »Čar Velikog 
Petka«. 

U godini 1913. nastale su u svijetu polemike o tom, 
da li da se Parsifal i dalje izvodi isključivo u Beyreuthu, 
kako je to Wagner u oporuci odredio, ili da postane 
kulturnom svojinom čitavog čovječanstva. 


Kad je zbog toga njemački parlamenat htio da do- 
nese novi zakon o produljenju zaštite autorskih prava 
Wagnerova obitelj je uputila jedan »referendum« na 
najpoznatije muzičare svijeta. Puccini je glasovao, da se 
Parsifal i dalje izvodi isključivo u Beyreuthu, »tom sve- 
tištu Tkana iz Leipziga«. 

To mu Gosima Wagner nije nikada zaboravila! 

Jednom prilikom svirao je nekom svom prijatelju 
Tristana i Izoidu i kad je završio odbacio je partituru 
rekavši: 

»Dosta je ove muzike! Mi smo svi mandolinisti i 
dilentanti, ali teško nama ako nas ova muzika osvoji«. 

Tim je mislio da kaže, da bi to bio grob talijanske 
melodije. 

Za Beethovena je imao neograničeno udivljenje tako 
da je rekao: 

»Onaj tko je mogao da napiše tri tako uzvišena 
mjesta kao što su »scherzo« i »adagio« iz IX simfonije 
te »alegretto« iz VII zaslužio je da sjedne uz božje pri- 
jestolje«. 

Richarda Straussa je cijenio više kao simfoničara 
nego kao opernog kompozitora. 

Za violinske i klavirske virtuoze nije imao naročitu 
naklonost osim ako se je radilo o Busoniu, Paderewskom, 
Isayu i Kreisleru, dakle najvećima. 

Imao je strast za orkestar i visoko je cijenio Tosca- 
ninia i Nikischa, dva po njegovom mišljenju genijalna 
i neodoljiva majstora palice. 

Kao umjetnik Puccini je za života imao vrlo malo 
priznanja. 

I ako su publike čitavog svijeta obožavale njegovu 
muziku kritika mu nije bila naročito sklona i na svaki 
način je nastojala da mu ospori i najzasluženiji uspjeh, 
što ga je silno ogorčavalo. 

Osobito ga je bolila kritika o Bohemi i zbog toga je 
bio na putu i nastojao sam da svakome pomognem a za 
siguran u sebe, svoje djelo i svoju publiku. 

»U svom životu« — govorio je — »nisam nikome 
bio na putu i nastojao sam da svakome pomognem a za 
uzvrat sam primao samo zlobu. A zašto?« 

Treba razumjeti prilike onoga vremena. 

Poslije Verdia trebalo je naći drugog muzičara, koji 
će nastaviti njegovo veliko djelo. 

Tada je Mascagni napisao »Ratcliff« i »Cavalleria 
rusticana« a Puccini »Le Villi« i »Edgar«. 

Kako su se oni od svih ostalih sa ovim djelima naj- 
više istakli to su u njima gledali takmace o Verdievu 
umjetničku baštinu. Odmah su se stvorile dvije ogor- 
čene stranke koje su medjusobno vodile borbu do istre- 
bljenja. 

Najinteresantnije je, da su Puccini i Mascagni još iz 
vremena zajedničkih studija na konzervatoriju stalno 
živjeli u najboljem prijateljstvu. 

Zbog tih prilika kritika je bila protivna Pucciniu. 

Kritičari su silom htjeli da dokažu da on nije dora- 
stao stvarima velikog dramatskog formata a medjutim 
je on sam govorio, da nije rodjen za herojske gestove, 
već da voli obična bića i male stvari, samo ako imaju 
u sebi srca, plamena ljubavi i suza boli — stvari koje se 
zovu poezija . . . 

I baš zbog toga je njegova muzika i našla toliki odziv 
u najširim društvenim krugovima. 

Predbacivali su mu da računa na razne efekte, da je 
majstor pozornice, da traži jeftine uspjehe, da pogoduje 
instinktima publike i da je lukav. 

Istina je da je imao silan osjećaj za kazališne efekte 
i duševna raspoloženja svojih lica, ali nije nikada kom- 

ponirao s nekim odredjenim ciljem ili u odredjeno vri- 
jeme, već samo onda kad bi mu došla inspiracija. 

Kako je bio strastven lovac i športaš, to bi često 
mjesecima svakog dana odlazio u lov ili bi se vozio na 
svojim automobilima ili motornim čamcima, a da ne bi 
napisao ni jedne note, pa čak i u vremenu kad je radio 
na kojoj operi. Često bi, kad bi došao iz lova, još onako 
u lovačkom odijelu, sa crvenim rupcem oko vrata sjeo 
za klavir, uzeo olovku u usta i svirao a od vremena na 
vrijeme pisao, dok bi ostalo društvo u istoj sobi bez 
obzira bučilo toliko, da bi trebalo da ga po neki put 
stišava. 

Obično je radio noću a često bi, kad bi već legao da 
spava, ustao i čitavu noć komponirao. Neki put bi mu 
u kavani iznenada došla inspiracija te bi ostavio čitavo 
društvo i otišao kući da radi. 

»Meni je samo teško« — govorio je — »započeti da 
radim. Teško mi je naći muzičku atmosferu za operu, 
ali kad to nadjem posao je gotov i opera ide svojim 
tokom«. 

Nemoguće je bilo nagovoriti ga da napiše nešto što 
nije odgovaralo njegovom umjetničkom shvaćanju i što 
ga nije dirnulo u srce, pa je zbog toga jednom odbio 
ponudu od milijun lira da napiše muziku za neki ame- 
rikanski film. 

Libretisti su imali s njim velike muke a često i svadje 
i on je s njima po nekoliko godina radio na jednom 
libretu i stalno ga popravljao, dok sve ne bi bilo sa- 
stavljeno onako kako je to on muzički i scenski zami- 
slio jer, kako se je jednom izrazio, muzičku dramu mora 
svaki gledaoc da vidi a ne da je čita. 

Nikada nije zaboravljao, da muzika mora da po- 
mogne da dramatska radnja dodje što više do izražaja. 

Tako. su libreto Boheme pisali pune dvije godine a 
muziku je on napisao za osam mjeseci. 

»Kako mogu pisati« — govorio je — »muziku bez 
dobrog libreta? Ja nisam simfoničar i ne znam da pišem 
nego kad vidim pred sobom scensku sliku i kad vidim 
kako se moja živa bića kreću po pozornici, jer me je 
Bog dotaknuo s malim prstom i rekao mi: Piši za teatar 
i samo za teatar«. 

On je sa svojim licima i duševno živio. 

Jednom prilikom vozeći se automobilom prevrnuo se 
je u jedan duboki jarak tako da su žena i sin mislili da 
je mrtav, jer je ležao onesviješćen ispod automobila i 
nije davao znakove života. Kad su ga izvukli i kad se 
osvijestio, prve su mu riječi bile: 

»Butterflv, moja mala!« 

v Toslije neuspjeha Butterfly pričao je kako ga je to 
teško dirnulo, jer ju je silno volio i dok je komponirao 
muziku s njom zajedno osjećao njenu veliku bol i čežnju, 
gledajući u duhu to malo, slatko i melanholično dje- 
vojče kako sjedi i spuštene glave strpljivo čeka ... 

Kad je završio oproštajnu pjesmu Mirni sa Rodolfom 
toliko su ga potresli oni žalobni i tmurni akordi, koji su 
pretskazivali njenu smrt, da je od uzbudjenja bio savla- 
dan i ostavsi sam u tišini noći gorko je zajecao, jer se 
opraštao od onoga bića s kojim se' je kroz toliko vre- 
mena bio saživio. 

Pred smrt, kad je osjećao da mu nema spasa, stalno 
je govorio o Turandot i žalio se je sto neće moći da je 
dovrši i jedina mu je utjeha bila što ju je Toscanini pri- 
mio pod svoje sigurno okrilje. 


DJELA 


LE VILLI 

opera-balet u 2 čina, libreto od F. Fontane. 

Lica: Guglielmo Wulf (bariton) — Ana, njegova kći 
(sopran) — Roberto (tenor). 

Brdjani i brdjanke, Villi, duhovi i muzikanti. 

Dogadja se u Crnoj Šumi. 

I. čin: Šumska ravnica u proljeće. Pred Wulfovom 
se kućom pjeva i pleše. Roberto i Ana su vjereni i skoro 
treba da se vjenčaju. On se sprema na put u Mainz, jer 
mora da lično preuzme jedno bogato nasljedstvo. Oni se 
nježno opraštaju i Roberto joj se zaklinje na vjernost. 
Wulf ih blagosivlja a Roberto se oprašta od svih i 
odlazi. 

(Opera počinje s efektnim preludijem a zatim slijede 
tokom čina veseli i svečani zbor; melodiozni valcer; Ani - 
na romanca; duet Roberta i Ane te konačno molitva 
Wulfa i zbora.) 

II. čin: Simfonički intermezo. — Prolazi pogrebna 
povorka s Aninim mrtvim tijelom, koja je umrla od 
tuge, jer se Robert nije vratio već je upao u mreže jedne 
druge ženske. Dok nevidljivi glasovi pjevaju legendu o 
sudbini Villia, pozornica se pretvara u zimsku sniježnu 
noć. Sa svih strana dolaze Villi plešući a pred njima 

lete divlji ognjeni plamenovi. Wulf žali za Anom te 
zazivi je Villi da se osvete Robertu. Kad on ode dolazi 
Roberto, satrven od grižnje savjesti, a glasovi Villia ga 
progone. Kuca na Aninim vratima misleći da je živa, 
ali ga glasovi Villia tjeraju. U očajanju moli milost Božju 
i proklinje onu koja ga je zavela da je zaboravio na Anu. 
Pojavljuje se Ana kao duh i predbacuje mu nepravdu 
koju joj je nanio. On zaziva smrt i s raširenim rukama 
poleti Ani u naručaj a Villi ih odvode u divljem plesu. 
Roberto se izbezumljen vraća, ali u to navale Villi i kad 
on hoće da pobjegne Ana mu zakrči put i uvede ga u 
njihovo kolo nasto on pada mrtav moleći Anu za milost. 
Ana spasena odlazi sa Villima a Wulf veliča pravednost 
božju. 

(Izmedju 1 i II čina je muzički vrlo dobro obradjen 
simfonijski intermezzo , zatim slijede Wulfov recitativ 
i arija y tužna Robertova arija , duet Roberta i Ane i ko- 
načno zborovi duhova i Villia.) 

E DG AR 

Lirska drama u 3 čina, libreto od F. Fontane. 

Lica: Edgar (tenor) — Gualtiero (bas) — Frank, nje- 
gov sin (bariton) — Fidelia, njegova kći (sopran) — Ti- 
grana (mezzosopran). 

Seljaci, seljanke, kurtizane, gosti, vojnici, samostanci, 
djeca, sluge i narod. 

Dogadja se u Flandriji 1302. godine. 

I čin: Trg u jednom flandrijskom selu. Zora je. Na- 
rod ide na rad. Fidelia probudi Edgara koji spava pred 
kremom. Ona je zaljubljena u njega te mu baci bade- 


movu grančicu pa pobjegne a on otrči za njom. Dolazi 
Tigrana i kad se Edgar vrati ona nastoji da ga zavede 
ali on pobjegne u kuću. U to dodje Frank, koji je do 
ludila zaljubljen u Tigranu, te je muči s ljubomorom ali 
ga ona prezirno odbija. Narod moli pred crkvom a Ti- 
grana izazovno pjeva jednu profanu pjesmu a kad navale 
na nju pojavi se Edgar i zaprijeti da će sve poklati i 
zapaliti svoju kuću. Zatim udje u kuću i odmah se vrati 
sa gorućom bakljom te je baci u kuću i uhvati Tigranu 
da je odvede sa sobom. Kad im Frank zakrči put oni 
dvojica hoće da se potuku na noževe ali ih spriječe 
Fidelia i Gualtiero. Edgar hoće ponovno da odvede 
Tigranu a kad Frank opet to spriječi oni se potuku i 
pri tom Frank bude ranjen. Tigrana odvodi Edgara a 
Frank i ostali je prokunu dok Edgarova kuća gori. 

(Poslije nekoliko taktova počinje čin sa lijepim zbo- 
rom , zatim slijedi Fidelijina melodiozna romanca ; mu- 
zičko-koloristički interesantan nastup Tigrane; vrlo do- 
bro instrumentirana Frankova arija; zbor sa upadom 
Tigrane; muzikalno efektno ilustrirana scena dvoboja i 
finale.) 

II. čin: Na terasi jedne sjajne palače Edgar se sa 
tugom sjeća Fidelijine ljubavi i odbija Tigranu, koja hoće 
da ga posve priveže uz sebe. U daljini prolazi četa voj- 
nika i Edgar ih poziva na čašu vina. Dolazi Frank, vodja 
te čete i kad prepozna Edgara i Tigranu hoće da ode, 
ali ga Edgar zadrži i moli da ga odvede sa sobom da na 
polju časti opere sramotu u koju je zapao. Tigrana poku- 
šava da ga zadrži, ali je Edgar odbija i odlazi sa Frankom 
a Tigrana mu zaprijeti osvetom. 

(U početku je velika Edgarova arija, zatim Tigranina 
arija; zbor vojnika i marš te Edgar ov oproštaj od Tigrane.) 

III. čili: Pred bedemima jedne tvrdjave u blizini 
grada Courtray. Dolazi Edgarova pogrebna povorka i 
za lijesom stupaju jedan fratar sa pokrivenim licem i 
Frank a medju ostalim narodom Fidelia sa ocem. Fidelia 
žali za Edgarom a vojnici mu se zaklinju na vjernost. 
Edgar je bio postao zapovjednik vojske i dok Frank 
veliča njegovu hrabrost i zasluge fratar postrance na- 
braja nekima njegova zla djela. Kad ga Frank pozove 
na odgovornost on kaže, da mu je Edgar to naredio i 
ponovno glasno priča kako je Edgar zapalio kuču, napa- 
dao i izazivao svakoga, živio od novca koji je Tigrana 
kao kurtizana zaradjivala i mnoge putnike u šumi svog 
dvorca ubio. Svi se zgražaju i navale na lijes ali ih Fidelia 
spriječi i obrani Edgarovu uspomenu. Kad svi ganuti 
odu ona pospe lijes sa cvijećem i odlazi sa ocem. Dolazi 
Tigrana i žali za Edgarom. Frank i fratar joj udvaraju 
i pokazuju razne dragulje a kad joj fratar izjavi ljubav 
i obeća joj jedan vrlo skupocjeni nakit, ako izvrši jednu 
njegovu želju, ona pristane. Na znak uzbune skupe se 
vojnici i fratar ponovno napadne na Edgara kao izdajicu 
domovine. Kad Tigrana, po nagovoru fratra, to potvrdi, 
vojnici navale na lijes ali ne nadju mrtvaca već samo 
komade željeza. Sada fratar svuče odijelo i pojavi se 
Edgar u ratničkoj opremi. Fidelia mu poleti u zagrljaj. 
Edgar tjera Tigranu a zatim zagrli Fideliu i odlazi s njom. 
Tigrana skoči i neprimjetno je probode a Fidelia pade 
mrtva. Vojnici odvode Tigranu na smrt a ostali kleknu 
i mole nad Fidelijinim mrtvim tijelom. 

(U početku je pogrebni zbor , zatim slijedi nježna 
Fidelijina arija; Frankova arija ; ljubavni duet Fidelije i 
Edgara (fratra); scena dolaska Tigrane; tercet T igrane, 
Franka i fratra te finale.) 


MANON LESCAUT 


Lirska drama u 4 čina. 


Lica: Manon Lescaut (sopran), — Lescaut, njen brat, 
seržan kraljevske garde (bariton) — Vitez Des Grieux 
(tenor) — Geronte de Ravoir, glavni zakupnik poreza 
(bas) — Edmondo, student (tenor) — Gostioničar (bas) 
— Muzikant (mezzosopran) — Učitelj plesa (tenor) — 
Užigač fenjera (tenor) — Seržan strijelaca (bas) — Po- 
morski kapetan (bas) — Vlasuljar (nijema uloga). 

Muzikanti, stara gospoda i opati, djevojke, gradjani, 
seljaci i seljanke, studenti, kurtizane, strijelci i mornari. 

Dogadja se polovinom XVIII vijeka. 

I čin: Na trgu u Amiensu šetaju studenti, gradjani, 
vojnici, žene i djevojke. Edmondo pjeva o ljubavi a stu- 
denti mu se smiju i udvaraju djevojkama. Dolazi Des 
Grieux zamišljen i studenti ga bockaju da je sigurno ne- 
sretno zaljubljen a on im odgovara da ne zna za ljubav. 
Kako ga i dalje bockaju on se obrati nekim djevojkama 
sa ljubavnim riječima ali one vide da se on šali pa ga 
napuštaju. Odjednom zatrubi poštanski rog i kad dili- 
žansa dodje iz nje izidju Manon, Lescaut i Geronte. Stu- 
denti i Des Grieux se dive ljepoti Manone. Kad Lescaut 
i Geronte odu u gostionu Des Grieux se približi Manoni 
i pita je za ime te kad će otputovati, a ona mu kaže 
da se zove Manon Lescaut i da po želji roditelja putuje 
za samostan. On je od toga odvraća i kaže joj svoje 
ime te je moli da kasnije dodje a ona mu obećava da će 
doći pred večer. Ona odlazi a on oduševljen s njenom 
pojavom uvidja da se je zaljubio. Studenti ga bockaju a 
on srdit odlazi. Nekoje djevojke i studenti odu pred go- 
stionu i zabavljaju se a drugi studenti sjednu da igraju 

karte sa gradjanima. Lescaut priča Gerontu da je Manon 
njegova sestra i da odlazi u samostan ali da on to ne 
odobrava da ona sa osamnaest godina napusti život. 
Geronte skuje plan da otme Manon i pozove Lescauta 
na večeru u namjeri da ga opije i da tako lakše otme 
Manon a zatim odlazi. Lescaut ode da igra karte. Geronte 
se vrati i dogovori s gostioničarom da ovaj spremi kola 
koja če strjelovitom brzinom odvesti jednog gospodina i 
jednu djevojku u Pariz. To Edmondo prisluškuje i kad 
se Des Grieux vrati on mu sve kaže. Des Grieux do kraj- 
nosti uzbudjen moli Edmonda da mu pomogne. Manon 
se vrača i Des Grieux joj izjavi svoju žarku ljubav. Stu- 
denti u sporazumu sa Edmondom zadrže Lescauta kod 
kartanja a Des Grieux oda Manoni da Geronte hoče da je 
otme. Kad Edmondo javi da su kola Gerontova spremna 
za bijeg ona oklijeva ali je Des Grieux nagovori i oni odu. 
Geronte dolazi da pozove Lescauta na večeru a Edmondo 
mu javlja, da su Manon i Des Grieux pobjegli. Geronte 
bijesni a Lescaut pijan hoče da potrči za njima ali se 
predomisli i kaže Gerontu da če u Parizu naći opet Ma- 
non, jer on je bogat a ona ne voli siromaštvo. Studenti se 
podruguju sa Gerontom a Lescaut ga uhvati pod ruku i 
odvede u gostionu na večeru. 

(Poslije nekoliko živahnih taktova čin počinje sa 
Edmondovom arietom i veselim zborom studenata i dje- 
vojaka , zatim slijedi Des Grieuxov melodiozni madrigal; 
ugodan pastorale kod dolaska Manone; graciozan duet 
kod susreta Manone i Des Grieuxa ; Des Grieuxova topla 
i ljupka arija; zbor studenata; Edmondova arieta ; srda- 
čan duet Manone i Des Grieuxa te vrlo lijepi finale sa 
zborom na motiv madrigala.) 

II cin: U elegantnom salonu Gerontove kuće u Parizu 
vlasuljar uljepšava Manon a Lescaut joj se divi i kaže 

Iz partiture 2 . čina Le Villi 



joj da je to sve njegova zasluga što uživa u sjaju i bo- 
gatstvu i što se riješila siromašnog studenta. Manon ipak 
čezne za Des Grieuxom i pita Lescauta za njega te se žali 
što ga je napustila bez pozdrava i bez poljupca . . . Osjeća 
svu hladnoću sadanjeg sjaja i tužno se sjeća Des Grieuxove 
žarke ljubavi. Lescaut joj kaže da Des Grieux misli na 
nju i stalno pita za nju ali ne zna gdje je a on neće da 
mu kaže. Odao se je igri u nadi da dobije toliko novaca 
da je može opet uzeti k sebi. Manon ga žali i želi da joj 
se vrati. Dolaze muzikanti i pjevaju madrigal o ljepoti 
Manone. Kad oni odu dolazi Geronte sa drugom gospo- 
dom. Manon kaže Lescautu da joj je sve to dosadno, a 
ovaj ode da dovede Des Grieuxa. Ona s učiteljem plesa 
a zatim s Gerontom pleše menuet i svi joj se dive. Svi 
odu a ona se ispriča i ostaje da dočeka Des Grieuxa. Kad 
se on na vratima pojavi, ona mu presretna poleti u susret 
ali je on odbija i predbacuje joj nevjeru, a kad mu se 
ona baci pred noge on popušta i oni se predaju svojoj 
velikoj ljubavi. Tako ih zateče Geronte i predbacuje 
Manoni nezahvalnost za onu ljubav koju joj je iskazivao 
a ona mu stavi pred lice ogledalo da pogleda sebe pa 
onda njih dvoje. Geronte uvrijedjen odlazi zaprijetivši 
joj da će se skoro vidjeti. Manon se veseli slobodi a Des 
Grieux je opominje da bježe. Ona oklijeva, jer joj je 
žao da ostavi sav taj sjaj i bogatstvo. Lescaut javlja da je 
Geronte prijavio Manon i da se već približuje straža koja 
će je odvesti u progonstvo te ih poziva da bježe. Des 
Grieux takodjer požuruje ali Manon ne zna što da počne, 
jer joj je teško ostaviti sve ove dragulje. Tada u najvećoj 
žurbi pokupi razne dragocjenosti i sakrije ih pod kaput. 
U to se na vratima pojavi Gerante sa vojnicima. Manoni 
se od straha prospu sve dragocjenosti. Seržan uhapsi 
Manon a Des Grieux izvuče sablju ali ga Lescaut razo- 
ruža, jer tko će tada spasiti Manon ako i njega uhapse. 

Manon odvode a Lescaut teško zadrži očajnog Des 
Grieuxa. 

(U početku je graciozna scena uljepšavanja Manone , 
zatim slijedi Lescautova arija; Manonina ekspresivna no- 
stalgična arija ; nježni madrigal; vrlo elegantni menuet; 
strastveni melodiozni duet Manone i Des Grieuxa; terce t 
Manone, Des Grieuxa i Lescauta te konačno vrlo efektno 
ilustrirani finale. 

Prije početka 111 čina je veoma lijepi simfonički 
intermezzo.) 

III čin: Trg pred lukom u Havreu na kojem je tam- 
nica u kojoj je zatvorena Manon. Lescaut kaže Des 
Grieuxu da je podmitio stražu da oslobodi Manon. Zatim 
kuca na prozor tamnice i kad se pojavi Manon Des 
Grieux joj pridje i zaklinje se da je neće nikada napustiti 
te je preklinje da pobjegne, jer je na vratima čeka Lescaut. 
Manon to obeća ali u to pukne puška — plan je otkriven. 
Des Grieux hoće da dočeka stražu i da navali na nju ali 
ga Manon i Lescaut od toga odvrate i Lescaut ga odvuče 
sa sobom. Sa svih strana dotrči svjetina i kapetan naredi 
da izvedu kažnjenice na ladju. Dok ih po imenu prozi- 
vaju i one prolaze svjetina stavlja svakovrsne primjedbe 
na njihov račun, a kad izvedu Manon njena ljepota po- 
budi opću pažnju i sažaljenje. Ona i Des Grieux se tužno 
opraštaju a kad nju odvedu na ladju on plačući izmoli 
od kapetana da ga prime na ladju kao mornara a zatim 
poleti k Manoni koja ga dočeka s raširenim rukama. 

(Dok se Manon , Des Grieux i Lescaut dogovaraju o 
bijegu muzika tužno opisuje njihovo duševno stanje , za- 
tim slijedi arieta uzigača fenjera; vrlo efektno ilustrirana 
scena deportacije; Des Grieuxova arija očajno strastvena 
i puna čežnje te konačno snažni finale sa motivima opro- 
štaja Manone i plača Des Grieuxa za njom.) 


IV čin: Po beskrajnoj pustinji u New Orleansu lutaju 
poderani i iznemogli bjegunci Manon i Des Grieux. Ona 
konačno posve klone a Des Grieux je očajan miluje i 
ljubi joj zlatnu kosu. Manon traži malo vode da ugasi 
žedju, jer ima vrućicu. Des Grieux zazivlje pomoć božju 
a zatim je položi na jedan brežuljak i ode da potraži 
neki izvor. Manon se zgraža nad svojini prošlim životom 
i nesretnom sudbinom te očajno čezne za životom. Des 
Grieux se vraća bez vode, jer nije mogao nigdje da je 
nadje. Ona mu nježno govori o svojoj velikoj ljubavi a 
on je privine k sebi kao da hoće da je otme smrti. Sa 
riječima: »Moja ljubav ne umire«, ona izdahne na nje- 
govim rukama a on se grčevito plačući baci preko nje 
mrtve. 

(U početku čina muzika ilustrira očajnu pustoš pu- 
stinje, zatim slijedi tužan duet Manone i Des Grieuxa; 
Manonina bolna arija; njihov oproštajni duet i konačno 
svečano turobni finale.) 


LA BOHEME 


Scene iz »La vie de Boheme« od Henry Murgera u 4 slike, 
libreto od G. Giacosa i L. Illica. 


Lica: Rodolfo, pjesnik (tenor) — Schaunard, muzi- 
čar (bariton) — Benoit, vlasnik kuće (bas) — Marcello, 
slikar (bariton) — Colline, filozof (bas) — Mirni (sopran) 
— Alcindoro, državni savjetnik (bas) — Musetta (so- 
pran) — Parpignol (tenor) — Carinski seržan (bas). 

Studenti, krojačice, gradjani, trgovci i trgovkinje, 
prodavci, vojnici, konobari, djeca i t. d. 

Dogadja se u Parizu oko 1830. godine. 

I slika; U hladnom potkrovlju stanuju Rodolfo i Mar- 
cello. Da se ugriju bacaju u peć Rodolfove drame. Dolazi 
Colline sa svježnjem knjiga bijesan što nije mogao da ih 
založi, jer je badnji dan. Dva dječaka donose drva, vina, 
jela i cigareta a za njima ponosno nastupa Schaunard 
bacajući po podu novac, koji ostala trojica kupe. Schau- 
nard kaže da je taj novac dobio od jednog Engleza čiju 
je papigu kroz tri dana podučavao u muzici i na koncu 
ju, da je se riješi, otrovao. Svi se vesele i otvaraju flaše 
a Schaunard sakrije jelo za gore dane, jer danas je badnji 
dan pa će večerati vani. Dok oni piju dolazi Benoit i 
trazi stanarinu. Oni ga napiju a kad im on tada oda 
jednu svoju ljubavnu pustolovinu prividno se skandali- 
ziraju, što on kao oženjen čovjek traži takove pustolo- 
vine i izbace ga napolje ne plativši mu ništa. Rodolfo 
ostaje da dovrši članak za novine dok ostala trojica odu 
da provedu badnju veče u svom stalnom lokalu kavani 
»Momus« u Quartier Latinu. Čim su oni otišli a Rodolfo 
počeo da piše zakuca netko na vratima. Dolazi Mirni da 
traži žigice, jer joj se utrnula svijeća. Spopadne je kašalj 
i mala nesvjestica, pri čemu joj ispadne iz ruke svijeća 
i ključ. Rodolfo je sjedne na stolicu i polije s vodom po 
licu a zatim joj dade čašu vina. Kad joj zapali svijeću 
ona ode ali se za čas opet pojavi na vratima, jer je 
izgubila ključ od sobe. Pri tom joj vjetar ponovno ugasi 
svijeću. Oboje u tami traže ključ. Rodolfo ga nadje ali 
ga sakrije u džep te traži dalje i pri tome naidje na njenu 
ruku. Sada oni jedno drugom pričaju svoj život, svoje 
boli i svoje nade. Prijatelji iz vana dozivaju Rodolfa a 
kad im on kaže da nije sam oni odu pozivljući ga da 
dodje u kavanu Momus. Konačno Mirni i Rodolfo jedno 
drugom izjave ljubav i pod ruku odlaze. 

( Slika počinje sa jednim kratkim motivom koji karak- 
terizira bohemski život a zatim slijedi dialog Rodolfa i 


Marcella sa Rodolfovom ljupkom arietom; muzički vrlo 
plastično ilustrirana scena dolaska Schaunarda i radost 
njegovih drugova; muzikalno komična scena sa Benoitom; 
nježne i melodiozne arije Rodolfa i Mirni te njihov ljupki 
završni duet.) 

II slika: U Quartier Latinu pred kavanom »Momus« 
na badnju večer. Sve vrvi od svijeta. Rodolfo kupi Mirni 
jednu kapicu a zatim je predstavi prijateljima koji je 
srdačno prime. Parpignol prodaje djeci igračke. Marcello 
je zlovoljan, jer je ugledao Musettu, svoju bivšu ljubovcu 
koju još uvijek voli, kako dolazi sa starim Alcindorom. 
Kad i Musetta njega ugleda nastoji na svaki način da se 
riješi svog kavalira. Konačno fingira bolove u nozi i dok 
Alcindoro žurno otrči sa cipelom k postolaru ona veselo 
poleti u Marcellov zagrljaj. Konobar donosi račun ali 
veselo društvo nema ni prebijene pare. U to dolazi vojna 
muzika i svi odu za njom dignuvši Musettu na ramena a 
kad se Alcindoro vrati ne preostane mu ništa drugo već 
da plati sav račun. 

(U početku slike muzika plastično crta živahni ulični 
promet, zatim slijedi ljupki dialog Rodolfa i Mirni; Ro - 
dolfova arieta kojom pretstavlja Mirni; efektni zbor dje- 
čaka; nježna arieta Mirni o kapici; Musettin graciozni 
valcer; Marcellova arija na motiv tog valcera; septet 
Rodolfa, Mirni, Marcella, Musette, Schaunarda, Collinea 
i Alcindora te konačno marš vojne muzike sa veselim 
zborom.) 

III slika: Na carinarnicu Barriere d'Enfer u rano jutro 
dolaze radnici i mljekarice. Iz obližnje gostione dopire 
pjesma i smijeh. Dolazi Mirni i pita za Marcella, koji u 
toj gostioni stanuje sa Musettom. Ona traži Rodolfa, 
koji ju je prošle noći napustio i kad Marcello dodje, žali 

mu se na svoj nepodnošljivi život s Rodolfom i pita ga 
za savjet sto da radi. On joj kaže da je Rodolfo kod njega 
a kad baš u to on izlazi iz gostione Marcello sakrije Mirni 
iza ugla odakle ona prisluškuje njihov razgovor. Na pred- 
bacivanje Marcellovo Rodolfo odgovara da je Mirni ko- 
kota i da je tako teško bolesna da on to više ne može 
da podnosi, jer ga grize savjest što joj u svojoj bijedi ne 
može da pomogne. Kad Mirni zakašlje Rodolfo je otkrije 
i nježno privine k sebi. Marcello ode u gostionu da vidi 
čemu se Musetta smije. Dok se Mirni i Rodolfo tužno 
sjećaju i opraštaju od ljubavi i prošlih sretnih dana Mar- 
cello i Musetta izidju iz gostione i svadjaju se, jer ona, 
pored sve ljubavi za njega, nastoji da na nedozvoljen 
način olakša bijedfu svog bohemskog života. Medjutim su 
se Mirni i Rodolfo izmirili i zagrljeni odlaze. 

(U početku slike muzika vjerno ilustrira zimsko jutro 
a zatim slijedi srdačan dialog Mirni i Marcella sa dirlji- 
vom arijom Mirni o svom nesretnom životu; Rodolfova 
žalosna arija o bolesti Mirni; duet Mirni i Rodolfa pun 
nježnosti i tuge koji se pri kraju slike sa upadom Musette 
i Marcella pretvara u kvartet .) 

IV slika: U potkrovlju kao u I slici Rodolfo i Mar- 
cello hoće da rade ali ne mogu, jer čeznutljivo misle na 
svoje dragane koje su ih napustile. Musette je uvukla 
Mirni u vrtlog svog raskalašnog života. Schaunard i Col- 
line donose nešto jela i svi sjednu za stol i fingiraju da 
su na nekoj bogatoj gozbi a zatim igraju četvorku, pri 
čemu se Schaunard i Colline posvade i sa žaračem i ože- 
gom potuku u dvoboju. Odjednom uleti Musetta i javlja, 
da je Mirni vani i da je bolesna. Rodolfo i Marcello po- 
trče, dovedu je i polože na krevet. Mirni je sretna što je 
Rodolfo opet kod nje a Musetta ostalima opisuje njeno 
teško stanje. Ona je teško bolesna i došla je da umre kod 

Rodolfa. Svi su duboko ganuti tako da Musette ode da 
joj kupi muf, koji ona toliko želi da ugrije ruke, a Mar- 
cellu daje naušnice da ih proda i da za Mirni kupi neku 
okrepu i pozove liječnika. Kad oni dvoje odu, Colline 
se oprašta od svoga zimskog kaputa i odnosi ga u zala- 
gaonicu. I Schaunard izlazi van a Mirni i Rodolfo ostaju 
sami. Mirni se nježno oprašta od Rodolfa a zatim se 
oboje sjećaju sretnih dana svojeg prvog poznanstva. Kad 
Mirni klone Rodolfo krikne a tada udje Schaunard a malo 
zatim Musette i Marcello sa mufom i lijekom. Mirni za- 
dovoljna uvlači u muf svoje ruke i neprimjetno izdahne. 
Musette moli Bogorodicu za njeno ozdravljenje. Schau- 
nard ustanovi da je Mirni mrtva te to potiho kaže Mar- 
cellu. Colline donosi novac i stavlja ga na stol. Svi su 
duboko potreseni a kad Rodolfo iz držanja prijatelja 
sazna tragičnu istinu, očajno plačući baci se na mrtvu 
Mirni. 

(U početku slike muzika opisuje veseli i teški bohem- 
ski život , zatim slijedi melodiozni duet Rodolfa i Mar- 
cclla; karakteristična scena večere , četvorke i dvoboja; 
tužan dolazak Mirni; Collineova dirljiva arija kaputu; 
oproštajna arija Mirni puna nježnosti i neizrecive tuge; 
reminiscencije Rodolfa i Mirni na prošle sretne dane i 
konačno snažni finale sa motivom oproštajne arije Mirni.) 

TOSCA 


Melodrama u 3 čina, libreto od G. Giacosa i L. Illica. 


Lica: Floria Tosca, slavna pjevačica (sopran) — Ma- 
rio Cavaradossi, slikar (tenor) — Barun Scarpia, sef poli- 
cije (bariton) — Cesare Angelotti (bas) — Crkvenjak 
(bariton) — Spoletta, policijski agent (tenor) — Sciar- 
rone, žandarm (bas) — Tamničar (bas) — Pastir (dječji 
glas). 

Jedan kardinal, sudac, krvnik Roberti, jedan pisar, 
jedan oficir i jedan seržan. 

Vojnici, agenti, dame, plemići, gradjani, narod i t. d. 

Dogadja se u Rimu juna 1800 . godine. 

I čin: U crkvu Sant’Andrea alla Valle u Rimu ulazi 
Angelotti, bjegunac iz zatvora tvrdjave Sant’Angelo i 
traži u škropionici ispod Bogorodičina kipa ključ kapele, 
koji mu je tu po dogovoru trebala da ostavi sestra mar- 
kiza Attavanti. To je ona »neznanka«, koja dolazi da se 
moli pred Madonom da može da ostavi bratu ključ i žen- 
sko odijelo, a koju je Mario uzeo za model slike Marije 
Magdalene koju baš sada u crkvi slika. Kad Angelotti ode 
u kapelu Attanvanti dolazi crkvenjak i kad zvono za- 
zvoni on klekne i moli »Angelus«. U to dodje Mario i 
odkrije sliku a crkvenjak u njoj prepozna »neznanku«. 
Mario počme da slika i pri tom usporedjuje lik »ne- 
znanke« na slici sa slikom Tosce koju drži u ruci. Crkve- 
njak se zgraža nad tolikim bestidnim bezvjerstvom i 
krsteći se odlazi. Iz kapele izlazi Angelotti i Mario u 
njemu prepozna bivšeg konzula propale rimske repu- 
blike i svog prijatelja. Kad iz vana Tosca doziva Maria 
ovaj otpravi Angelottia u kapelu. Ulazi Tosca i kako je 
čula razgovor i nečije korake to je ljubomorna i pita Ma- 


ria za onu ženu s kojom je sada govorio. Kad je on umiri 
ugovore sastanak na večer poslije opere, a ona mu doča- 
rava idilu njihove vile. Tosca na slici prepozna lik mar- 
kize Attavanti te je ljubomorna a kad je Mario uvjeri 
u svoju ljubav i obeća joj da će do noći raditi ovdje i da 
nijedna žena neće doći, ona umirena ode. Mario dozove 
Angelottia, koji uzme ispod kipa odijelo, te mu obeća 
svoju pomoć od Scarpie kojeg i sam mrzi a zatim ga 
uputi da se sakrije u zdencu njegove vile. Kad pucanj 
topa navijesti da je bijeg otkriven, oni obojica žurno odu. 
Dolazi crkvenjak sa nekoliko samostanaca i dječaka i svi 
se vesele i plešu, jer je navodno Bonaparte potučen. U to 
upada Scarpia sa agentima i posvuda traže Angelottia, 
jer mu ovamo vodi trag. Scarpia nadje u kapeli lepezu 
sa grbom markize Attavanti a prepozna je i na slici. 
Zatim ispituje crkvenjaka i od njega dozna da je slikar 
one slike Mario Cavaradossi, Toscin ljubavnik. Sad mu 
je jasno da je Mario pomagač Angelottiev, a kako i 
Scarpia čezne za Toscom to mu je ovo najbolja prilika 
da Maria od nje zauvijek odstrani. Tosca se vraća da 
javi Mariu da se na večer ne mogu, sastati, jer ona mora 
da pjeva na svečanosti u slavu pobjede nad Napoleonom. 
Scarpia je dočeka i galantno joj pruži svete vode i u 
razgovoru probudi sa lepezom u njoj ponovno ljubomor 
i ujedno nastoji dobiti njenu naklonost. Tosca uzbudjena 
i očajna odlazi da iznenadi ljubavnike a Scarpia pošalje 
za njom Spolettu da je uhodi. Dok Scarpia sa čeznutlji- 
vom strašću misli na to kako će zadobiti Toscu i riješiti 
se Maria, ulazi procesija i kardinal blagoslivlje narod 
a svi, zajedno sa Scarpiom, zapjevaju Te Deum u slavu 
pobjede. 

(Tri snažna akorda na početku čina ilustriraju Scar - 
pijin perfidni karakter , zatim slijedi graciozni »alle- 
gretto« kod dolaska crkvenjaka i njegova molitva; velika 

Marieva arija; Toscina arieta; Marieva nježna arija i 
njegov duet sa Toscom; pjesma i balet samostanaca i dje- 
čaka; efektni susret Scarpie i Tosce; Toscina melanko- 
lična arieta; Scarpijina cinička arija te grandiozni finale 
sa Te Deumom.) 

II čin: U svojoj sobi u palači Farnesse Scarpia kasno 
u noći večera i misli na Toscu te se veseli kako će sutra 
pogubiti i Angelottia i Maria. Iz vana se čuje svirka te 
pjevanje zbora a zatim Tosce u slavu pobjede. Scarpia 
daje Sciarrroneu poziv za Toscu da poslije koncerta 
dodje k njemu a zatim sadistički uživa u pomisli kako će 
mu se ona podati da spase Maria. Spoletta mu javlja da 
nije našao Angelottia ali da je uhapsio Cavaradossia, jer 
mu se činio sumnjivim. Dovode Maria koji drsko sve 
poriče, a kad u to dodje Tosca on joj potiho kaže, da ne 
oda ništa. Maria odvode na torturu. Scarpia u razgovoru 
ispituje Toscu ali ona ništa ne odaje. Kad Mario jaukne 
cna moli milost za njega a Scarpia joj kaže da ga ona 
može spasiti na što ona pristane. Scarpia naredi da pre- 
stanu s mučenjem i traži od Tosce da mu kaže gdje je 
Angelotti ali joj Mario dovikuje da šuti i ona neće da 
oda. Tada Scarpia naredi ponovnu torturu i kad Mario 
jednom užasno krikne ona izda Angelottievo skrovište 
— u zdencu u bašti . . . Maria donose posve iznemoglog 
i kad iz naredjenja Scarpie Spoletti sazna da je Tosca 
odala skrovište bjegunca odbaci je od sebe. Sciarrone 
javlja o pobjedi Napoleonovoj kod Marenga a Mario 
zapjeva pjesmu slobode i napadne Scarpiu tako da ovaj 
naredi da ga odvedu na stratište. Tosca moli milost i 
pita Scarpiu uz koju cijenu bi ga oslobodio, a on joj 
kaže samo uz cijenu njene naklonosti. Kad hoće da je 
zagrli ona ga s odvratnošću odbija. Iz vana se čuje 
udaranje bubnjeva, to se priprema Marievo pogubljenje. 
Tosca klečeći moli ponovno Scarpiu za milost ali on 


kaže da će to učiniti samo ako mu se ona poda. Kad 
Spoletta javi da se je Angelotti objesio a da je za Marievo 
pogubljenje sve spremljeno, ona iscrpljena pristaje, a 
Scarpia daje Spoletti nalog da Maria ubiju tobože samo 
prividno što Spoletta razumije i odlazi. Tosca traži da 
joj Scarpia izda pasoš za nju i Maria. Dok on to piše ona 
dohvati sa stola nož a kad on napiše i hoće da je zagrli 
ona ga probode i on umire. Zatim mu iz ukočene ruke 
istrgne pasoš, postavi na prsa križ a sa svake strane tijela 
po jednu svijeću i natraške lagano izlazi. 

(Ovaj je čin pun snažnih dramatskih momenata. 
U početku je efektan Scarpijin monolog , zatim Toscina 
>' cantata « na koncertu; Scarpijina melodiozna arija; 
T oscina velika žalosna arija; muzički karakteristična 
scena pisanja pasosa i finale sa Scarpijinim motivom iz 
početka l čina ali sada u laganom i tihom tempu.) 

III čin: Na platformu tvrd jave Sant’Angelo dovode 
Maria. Tamničar ga pita da li želi svećenika ali on to 
odbija i moli ga da odnese jedno pismo Tosci a za na- 
gradu mu daje prsten, jedino što mu je od svega bogat- 
stva ostalo. Zatim piše pismo za Toscu, bolno se sjećajući 
lijepih dana njihove ljubavi. Dolazi Tosca i kad mu 
ispriča što se je dogodilo on ljubi njene nježne ruke koje 
su se uprljale krvlju da njega spasu. Oni se predaju svojoj 
ljubavi a ona mu preporuča da kao mrtav pade kad voj- 
nici pucaju. Dolaze vojnici i pucaju u Maria a on padne. 
Kad vojnici odu Tosca ga poziva da ustane, ali uzalud 
— on je mrtav. Ona se očajna baci na njega, a u to se 
čuju glasovi, jer je ubistvo otkriveno, i kad Spoletta sa 
vojnicima dodje i hoće da je uhvati ona ga odgurne i sa 
ograde tvrdjave skoči u ponor. 

(Divan preludij na početku čina ilustrira budjenje 
dana a zatim slijedi melodiozni pjev pastira; Marieva 

velika melodiozna arija; Toscina arija; Marieva nježna 
arija; veliki i efektni duet Tosce i Maria; tužna scena 
smrti i finale sa motivom Marieve velike arije iz početka 
ovog čina.) 


MADAME BUTTERFLY 


Japanska tragedija u 2 čina (3 dijela), libreto od 
L. Illica i G. Giacosa. 


Lica: Madame Rutterfly (Cio-Cio-San) (sopran) — 
Suzuki, njena dvorkinja (mezzosopran) — Kate Pinker- 
ton (mezzosopran) — B. F. Pinkerton, poručnik morna- 
rice USA (tenor) — Sharpless, konzul USA u Nagasakiu 
(bariton) — Goro, nakodo (tenor) — Princ Yamadori 
(tenor) — Stris Bonzo (bas) — Yakuside (bariton) — 
Carski komesar (bas) — Ženidbeni činovnik (bas) — 
Majka Buterflyeve (mezzosopran) — Tetka (mezzo- 
sopran) — Sestrična (sopran). 

Rodjaci, prijatelji i prijateljice Cio-Cio-San i sluge. 

Događa se u Nagasakiu u sadašnje vrijeme. 

I čin: Na brežuljku iznad Nagasakia. Posrednik Goro 
pokazuje Pinkertonu kućicu koju je ovaj kupio za stan 
male gejše Cio-Cio-San, koju namjerava da oženi po 
japansku na 999 ljeta a može da se rastavi kad hoće. 
Zatim mu predstavlja buduću služinčad. Dolazi Sharpless 
i kad mu Pinkerton priča svoju namjeru on ga od toga 
odvraća i uvjerava da se je mala iskreno u njega zalju- 
bila, ali Pinkerton sve to lakoumno shvaća i ne odustaje 
od toga. Iz daljine se čuje glas Butterfly koja dolazi sa 
prijateljicama i rodbinom. Iz razgovora s njom Sharpless 
i Pinkerton doznaju da joj je otac umro a da je njoj 


tek petnaest godina. Rodbina se divi Pinkertonu i po 
nalogu Rutterfly pada pred njim ničice a ona mu sve 
redom predstavlja. Kad dodje ženidbeni činovnik spre- 
maju sve za svečani čin a Butterfly ostavši sama sa Pin- 
kertonom pokazuje mu razne svoje stvarčice i nož s ko- 
jim je njen otac po nalogu Mikada počinio samoubistvo 
— harakiri. Obavi se vjenčanje i svi piju u zdravlje mla- 
denaca. Dolazi stric Bonzo i prokune Butterflv što se je 
odrekla vjere svojih otaca. Svi se zgražaju a Pinkerton ih 
otjera a zatim nježno tješi Butterfly dok se ona posve ne 
umiri. Pod divnim nebom orijentalne noći u bašti punoj 
cvijeća i krijesnica mladenci se predaju svojoj ljubavi i 
zagrljeni odlaze u kućicu . . . 

( Čin počinje sa energičnim i svečanim »fugatom«, za- 
tim slijedi briljantan duet Pinkertona i Scarplessa sa 
srdačnom himnom Americi; Pinkertonova graciozno - 
lakoumna arieta iza koje slijedi opet duet njih dvojice; 
vrlo melodiozna pjesma Butterfly pri nastupu sa ženskim 
zborom; dialog pri prvome susretu Butterfly i Pinker- 
tona; zbor rodjaka; drugi dijalog izmedju Butterfly i 
Pinkertona; scena vjenčanja i napitnica ' poslije toga; 
scena prokletstva i konačno veliki nježni ljubavni duet 
Butterfly i Pinkertona sa patetičkim largom.) 

II čin (1. dio): Tri godine su prošle. Butterfly je ro- 
dila dijete ali se Pinkerton ne javlja. Ona ga ipak u 
svojoj kućici strpljivo čeka u potpunom uvjerenju da je 
on nije zaboravio i da će se njoj vratiti. Dolazi Sharpless 
da Butterfly oprezno pripremi na to da mu je Pinkerton 
pisao da će doći sa ženom. Princ Yamadori je prosi ali 
ga ona uljudno odbija. Sharpless joj čita pismo Pinker- 
tonovo a Butterfly je sva sretna, jer on uslijed velikog 
sažaljenja nema odvažnosti da joj sve pročita već samo 
to da se Pinkerton za nju interesira. Kad je Sharpless 

nagovara da prihvati Yamadorievu ponudu ona se na 
njega uvrijedi, jer i ako je Pinkerton moguće na nju za- 
boravio ne može da zaboravi na dijete. Sharpless nije ni 
znao za dijete i kad ga vidi kaže da će to javiti Pinker- 
tonu te ožalošćen odlazi. Butterfly hoće da navali s no- 
žem na Gora, koji širi vijest da se ne zna tko je otac 
djeteta a kad on moli za milost ona ga otjera. Malo ka- 
snije pucanj topa navijesti dolazak jedne ratne ladje. 
Rutterfly je izvan sebe od radosti i sreće kad s daleko- 
zorom ustanovi da je to Pinkertonova ladja. Uz pomoć 
Suzuki posipa posvuda cvijeće. Zatim pripremi sebe i 
dijete i sa njim i Suzuki sjedne do vrata da dočeka dola- 
zak ljubljenog muža. Suzuki i dijete zaspu a Butterfly 
nepomična kao kip gleda u daljinu i čeka . . . 

( Iza kratkog »allegretto mosso« slijedi Suzukina tužna 
molitva , zatim velika melodiozna arija Butterfly; divno 
muzički ilustrirana scena izmedju Butterfly i Sharplessa 
osobito efektna kod čitanja pisma; njena nježna i tužna 
pjesma djetetu; scena iza dolaska ladje puna veselja i 
sreće; graciozni duet Butterfly i Suzuki ; scena priprema 
za doček i konačno divan preludij koji opisuje noć čežnje 
sa prigušenim zborom iz daljine.) 

(2. dio) Nakon neprospavane noći Butterfly odlazi da 
se odmori noseći na rukama dijete i pjevajući mu uspa- 
vanku. Dolaze Sharpless i Pinkerton i iznenadjenoj Suzuki 
daju znak da šuti. Kad ona u bašti ugleda Kate, Sharpless 
joj kaže da je to Pinkertonova žena i moli je da im po- 
mogne da pripremi Butterflv na to da izruči dijete, kojem 
treba osigurati budućnost. Pinkerton ugleda svoju sliku i 
sve pripreme za njegov doček te se gorko kaje zbog svoje 
lakoumnosti. Zatim se bolno oprašta od mjesta prošle 
sreće i ljubavi te odlazi, jer od uzbudjenja ne može da 
dočeka Butterflv. Butterfly, koja je čula glasove, dolazi 


i traži posvuda Pinkertona, jer misli da se negdje sakrio, 
a kad ga ne nadje misli da je mrtav. Kad od Kate dozna 
žalosnu istinu i kad ona traži od nje dijete i obećava joj 
da će mu biti nježna, Butterfly utučena kaže da će ga 
samo Pinkertonu dati ako po njega dodje. Kate i Shar- 
pless odu a ona odpravi Suzuki te izvadi očev nož i 
sprema sve za harakiri. Kad baš hoće da prereže sebi 
grkljan Suzuki gurne dijete u sobu a Butterfly odbaci 
nož i ganutljivo se oprašta od djeteta. Zatim zaveže dje- 
tetu oči i s nožem ode iza jednog zastora, te počini hara- 
kiri i vukući se po zemlji dodje do djeteta te ga poljubi. 
Pinkerton je iz vana doziva a odmah zatim udju on i 
Sharpless, našto Butterfly umire pokazujući na dijete. 
Pinkerton klekne nad njom a Sharpless plačući uzima 
dijete u naručaj. 

(U početku je nježna uspavanka Butterfly djetetu , 
zatim slijedi tercet Suzuki , Sharplessa i Pinkertona sa 
njegovom tužnom oproštajnom arijom; turobna scena 
pripremanja na smrt; ganutljiva oproštajna arija Butter- 
fly od djeteta i konačno pogrebna pjesma orkestra.) 


LA FANCIULLA DEL WEST 


(Djevojka sa zapada) 

Opera u 3 čina, libreto od G. Civinini i C. Zangarini. 


Lica: Minnie, gostioničarka u baru »Pclka« (sopran) 

— Jack Rance, šerif u službi Unije (bariton) — Dick 
Johnson (Ramerrez), vodja španjolsko-amerikanske raz- 
bojničke bande (tenor) — Nick, konobar u baru (tenor) 

— Ashby, agent prevoznog društva Wells Fargo (bas) 

— Sonora (bariton), Trin (tenor), Sid (bariton), Bello 

(bariton) — Harry (tenor) — Joe (tenor) — Happy 
(bariton) i Larkens (bas), kopači zlata — Billy Jackrab- 
bitt, crvenokožac (bas) — Wowkle, Billyeva žena Indi- 
janka (mezzos opran) — Jake Wallace, putujući pjevač 
(bariton) — Jose Castro, polutan, član Ramerrezove 
bande (bas) — Jedan poštar (tenor) — Ljudi iz logora 
kopača zlata. 

Dogadja se u jednom logoru kopača zlata na podnožju 
Brda Oblaka (Cloudy Mountains) u Kalif orni ji u vri- 
jeme groznice za zlatom 1849./50. 

I cin: U baru »Polka«. Kopači se veselo vraćaju s po- 
sla a zatim piju i igraju karte. Larkens čezne za domom. 
Rance je do ušiju zaljubljen u Minnie a Nick mu kaže 
da ona njega od svih najviše voli. Rance odlazi. Nekoji 
odlaze u plesnu dvoranu. Wallace čezne za majkom, koja 
je daleko, a Larkens plačući moli da ga odpreme kući 
na što mu drugovi sakupe novaca za put. Sida uhvate 
da vara na kartama i hoće da ga linčuju ali ga Rance, 
koji baš u to naidje, spase i za kaznu mu objesi na prsa 
jednu kartu s tim da ne smije da je skine ni da više 
uopće igra pod prijetnjom smrtne kazne. Dolazi Ashby 
u potjeri za Ramerrezom. Minnie poklanja bocu vina 
i svi piju u njeno zdravlje. Sonora se podrugiva Ranceu 
zbog njegove ljubavi za Minnie i oni se potoku ali ih 
ona rastavi. Minnie svi poštuju i vole, jer se ona za sve 
brine. Tada ona drži školu i čita Bibliju. Poštar donosi 
pisma iz domovine i svi ih čeznutljivo čitaju. Rance 
udvara Minnie i nudi joj zlata ako mu uzvrati ljubav, 
ali ona posve drugo očekuje od ljubavi. Dolazi Johnson 
sa sedlom ispod ruke i Rance ga izazovno pita za ime i 
razlog dolaska, jer nijedan stranac ne smije da dodje u 
logor. Kad ga Minnie srdačno pozdravi, Rance se bije- 
san udalji. Minnie i Johnson se sa zadovoljstvom sjećaju 


svog prvog susreta. Rance draži kopače protiv Johnsona 
ali ih Minnie umiri. Zasvira valcer i Johnson i Minnie 
plešući odu u plesnu dvoranu. A$hby sa još nekolicinom 
dovodi Castru, koji odmah prepozna sedlo svog vodje 
i fiktivno obećava da će izdati Ramerrezovo skrovište, 
jer da ga i sam mrzi. Castru vežu i svi odlaze u potjeru 
za Ramerrezom a ostave Minnie da čuva zlato. Castro 
potiho kaže Johnsonu da se je dao uhvatiti samo da za- 
vede progonitelje. Kad Castru odvedu Johnson ostane : 
razgovara s Minnie koja stekne u njega potpuno povje- 
renje. On je očaran njenom dobrotom i prostodušnoću. 
Kad izvana začuje zvižduk svojih drugova Johnson 
odlazi obećavši Minnie da će je kasnije posjetiti u nje- 
nom stanu. Minnie ostaje sva sretna. 

(Na početku čina muzika ilustrira život i karaktere 
ovih priprostih ljudi te njihovu osjetljivu čežnju za rod- 
nom grudom y zatim slijedi W allaceova nostalgična i dir- 
ljiva arija sa zborom; melodiozni recitativ čitanja Biblije; 
uzbudljiv dialog Minnie i Rancea; muzički elegantno 
ilustriran duet Minnie i Johnsona sa ljupkim motivom 
valcera te vrlo efektni finale sa motivom Minnie , koji 
se od fortissima , uz prigušen pjev tenora , postepeno gubi 
u skoro nečujni pianissimo.) 

II. čin: U stanu Minnie. Wowkle ziba svoje dijete 
i dogovara se s Billyem o njihovoj ženidbi, jer Minnie 
to hoće. Minnie poruči jelo za dvojicu a zatim se sprema 
da dočeka Johnsona. Dolazi Johson i s udivljenjem je 
promatra. Oni se srdačno pozdrave i ona mu priča o tom 
kako provodi život. U ljetu jaši po livadama a po zimi 
podučava radnike. Johnson nježno traži od nje poljubac 
a ona mu se baci na grudi. Sniježna vijavica otvori vrata 
a malo kasnije ih opet zatvori. Johnson mora da ide 
k drugovima. Kad se začuje pucanje Minnie ga ne pušta. 

Nick i Sonora kucaju na vrata, zabrinuti za Minnie, jer 
je Ramerrez vidjen u blizini njene kuće. Ona sakrije 
Johnsona a zatim ih pusti unutra. Ulaze Nick, Sonora, 
Ashby i Rance te joj kažu da je njen plesač bio sam 
Ramerrez a kad ona ne vjeruje oni joj pokažu njegovu 
sliku. Odala ga je njegova ljubovca Nina. Kad svi odu 
ona dozove Johnsona i sa dubokim prezirom mu pred- 
bacuje da je došao da krade, a on joj kaže da je, od kako 
je nju upoznao, odlučio da živi poštenim životom. Ipak 
ga ona, i ako teška srca, odpusti, jer ne može da mu 
oprosti što joj je ukrao prvi poljubac a imao je drugu 
ljubovcu. Čim Johnson izidje pukne hitac i on onesvi- 
ješćen pada s vanjske strane na vrata a ona ga uvuče u 
sobu i pomogne mu da se popne na tavan. Dolazi Rance 
i traži ga. Zatim silom zagrli i poljubi Minnie i dok ga 
ona tjera s tavana mu kapne na ruku kaplja krvi koja 
otkrije Johnsonovo skrovište. Ljubomorni Rance poziva 
ga da sidje a kad se Johnson uz pomoć Minnie polako 
spusti i onesviješten klone na stol, ona u skrajnjem očaju 
moli Rancea da igraju poker o nju i Johnsonov život. 
Ako ona dobije partiju Johnson je njen a ako on dobije 
oni su oboje njegovi. Rance pristaje i oni igraju. Kako 
ona gubi to joj pozli i moli ga da joj donese čašu whis- 
kya, a dok on ode da donese ona zamijeni karte sa onima 
koje je prethodno sakrila u čarapu i tako dobije partiju. 
Rance bijesan odlazi a ona se iznemogla plačući baci na 
Johnsona. 

(U početku čina muzika vrlo plastično ilustrira sni - 
ježnu vijavicu , zatim slijedi Wowklina harmonički inte- 
resantna indijanska uspavanka; scena oblačenja Minnie; 
melodiozna arija Minnie; osjećajni duet Minnie i Johnso- 
na; muzički vjerno ocrtan opis penjanja Johnsona na 
tavan; dijalog Minnie i Rancea; muzički vrlo karakteri- 
stična scena igranja pokera sa motivima ljubavi i ljubo - 

mora te snažan i efektan finale koji ilustrira tjeskobno 
duševno stanje Minnie.) 

lov- 
ili čin: U kalifornijskoj prašumi kopači progone Ra- 
merreza, jer su bijesni na njega ne samo zbog toga što 
hoće da im odnese zlato, već što im je ukrao i srce Min- 
nie. Rance je ogorčen što ne smije da ga izda. Nekoji 
dolaze i javljaju da su ga skoro uhvatili ali on je opet 
pobjegao na konju jednog od progonitelja. Konačno ga 
uhvate i dovedu na konju. Svi ga napadaju i osude na 
smrt na vješalima a on ih moli da to što prije izvrše i 
da ne kažu Minnie na koji je način umro. Kad ga dovedu 
ispod vješala začuje se zvižduk a u to dojaši Minnie te 
se s uperenim revolverom postavi izmedju njega i kopača. 
Zatim im nabraja sve dobro što im je učinila i kaže im 
da je Johnson njen i božji, da je »bandit« umro u njenoj 
kući a Johnson hoće da započne nov, pošten život. Rance 
uzalud buni kopače protiv nje. Oni ganuti od zahvalnosti 
predaju joj Johnsona. Minnie i Johnson se opraštaju od 
svih i od Kalifornije te zagrljeni odlaze u novi život 
a svi kopači plaču za Minnie. 

(Prije početka čina je kratki melankolični preludij , 
zatim slijedi vrlo efektno ilustrirana potjera za Johnso- 
nom koja kulminira u momentu kada ga uhvate; nje- 
gova melodiozna arija; osjećajna arija Minnie; ljupki duet 
Minnie i Johnsona te patetički finale sa motivom nostal- 
gije iz prvog čina.) 

LA RONDINE 

(Lastavica) 

Lirska komedija u 3 čina, libreto od G. Adamia. 


Lica: Magda (sopran) — Lisette (sopran) — Ruggero 
(tenor) — Prunier (tenor) — Rambaldo (bariton) — Pe- 
richaud (bas) — Gobin (tenor) — Crebillon (basbariton) 

— Rabonnier (tenor) — Yvette (sopran) — Bianca (so- 
pran) — Suzy (mezzosopran) — Direktor hotela (bas) 

— Jedan pjevač, jedan mladić, jedna grizeta, prva i 
druga žena. Gradjani, studenti, slikari, gospodje i go- 
spoda, grizete, prodavačice cvijeća, plesačice i konobari. 

Dogadja se u Parizu za vrijeme drugog carstva. 

I čin: U elegantnom salonu Magdina stana u velikom 
društvu Prunier priča da je u pariškom elegantnom dru- 
štvu u modi sentimentalna ljubav. Dok se ostali tome 
smiju Magda čezne da jednom osjeti strastvenu i istinsku 
ljubav. Sjeća se jedne vesele noći koju je provela kod 
Bulliera i kratkog idiličnog poznanstva s jednim mladi- 
ćem. Prunier joj proriče da će kao lastavica odletjeti 
preko mora u susret svojoj ljubavi . . . Dolazi Ruggero, 
koji je danas prvi put u Parizu, te mu kazuju imena 
noćnih zabavišta a Lisette mu preporučuje Bulliera. On 
to zabilježi i odlazi a društvo se polako razilazi. Magda 
nadje papirić sa imenom »Bullier« koji je Ruggero zabo- 
ravio, te se tome obraduje i ode da se preobuče. Dolazi 
Prunier i izjavi Lisetti ljubav te zajedno s njom odlazi. 
Magda preobučena kao grizeta ode da jednom proživi 
ljubav. 

(U ovom činu je Prunierova melodiozna arija, zatim 
Magdina pripovijest koja prelazi u jedan zanosni valcer 
i duet Lisette i Pruniera na kraju čina.) 

II čin: U noćnom zabavištu »Bullier« zabavlja se 
veselo društvo. Ruggero sjedi sam a grizete ga izazivaju 
ali im on ne odgovara. Dolazi Magda i teškom mukom 
se oslobadja nasrtljivih mladića a kad im kaže da je 
došla na sastanak oni je odvedu k stolu za kojim sjedi 
Ruggero. Ona mu se izvinjava i hoće da ode ali on je 
zadrzi i udvara joj. Kad oni odu da plešu ulaze Prunier 
i Lisette i zadju u vrtlog zabave. Magda i Ruggero izjave 
jedno drugom ljubav ali on još ne zna tko je ona. Lisette 
ih prepozna dok Prunier prepozna samo Ruggera. Kad 
Ruggero predstavi Magdu kao Paulette i Lisette po- 
sumnja da li je to Magda. Zaljubljeni parovi piju i ljube 
se a gosti ih slave. Dolazi Rambaldo, Magdin ljubavnik, 
i Magda se odkrije Prunieru te ga moli da odstrani 
Ruggera. Prunier zamoli Ruggera da odvede Lisettu a 
sam pokuša da pobjegne sa Magdom, ali mu ne uspije, 
jer je Rambaldo prepozna i otjera Pruniera a Magdu pita 
za razjašnjenje. Magda mu kaže da je medju njima sve 
svršeno, jer ona ljubi drugoga. Svi se gosti razidju a 
kad i Rambaldo ode dodje Ruggero i Magda mu pade u 
zagrljaj. 

(Ovaj cin je skoro sav u znaku plesne muzike. Ipak 
je lijep duet Magde i Ruggera, zatim pjesma koju pjeva 
jedan glas iz daljine i konačno svršetak čina u kojem je 
pjesnički opisano rad janje dana.) 

III čin: Na terasi jednog hotela Magda i Ruggero 
uživaju u svojoj ljubavi. On joj kaže da će je oženiti. 
Kad on ode ona se bori sama sa sobom da li da mu kaže 
ili ne svoju prošlost a zatim i ona ode. Dolaze Prunier i 
Lisette, koji su se posvadili, i Lisette hoće da se opet vrati 
k Magdi u službu. Kad Magda dodje prime je ponovno 
u službu. Prunier kaže Magdi da joj Rambaldo poručuje 
da mu se vrati, ali ona to odbija. Prunier se oprašta od 

Magde i ugovori sastanak sa Lisettom te ode.. Ruggero 
donosi pismo od majke u kojem ona blagoslivlja Magdu 
i moli ga da je umjesto nje poljubi. Magda ne prima taj 
poljubac i kaže mu da nije vrijedna da bude njegova 
žena, jer je ona bila plaćena ljubavnica. Moli ga da se 
rastanu ali on neće, jer ne može bez nje da živi. Ona ga 
uvjerava da tako mora da bude i uvjerava ga o svojoj 
vječitoj ljubavi. Ruggero je konačno shvaća a ona odlazi 
sa svojom tugom ponovno za svojom sudbinom . . . 

(U ovom činu je vrlo lijep duet Magde i Ruggera, za- 
tim duet Lisette i Pruniera; čitanje pisma i duet Magde i 
Ruggera pri kraju čina.) 


TRIPTIHON 

Opera u tri dijela. 

I. IL TABARRO 
(Plašt) 

Libreto od G. Adamia. 

Lica: Michele, gospodar ladje (bariton) — Giorgetta, 
njegova žena (sopran) — Luigi (tenor), Tinca ^(bariton) 
i Talpa (bariton), radnici na ladji — Frugola, žena Ta - 
pina (alt). 

Radnici, jedan prodavač šlagera, midinete, jedan orga- 
nist i dvoje zaljubljenih. 

Dogadja se na Seini u Parizu u sadašnje vrijeme. 

Cin jedini: Sa svoje ladje Michele gleda zalaz sunca 
a radnici pjevajući istovaruju tovar. Iz kabine izlazi 
Giorgetta i daje im piti. Jedan organist prolazeći svira a 


Giorgetta pleše sa radnicima. Kad dodje Michele radnici 
se razidju. On je zlovoljan, jer opaža, da ga Giorgetta 
više ne voli i sluti da ljubi drugoga ali ne zna koga. 
Giorgetta pak već od duže vremena ljubaka sa Luigiem. 
v Prodavač šlagera u daljini pjeva okružen midinetama. 

Dolazi Frugola a Michele ode, Frugola pokazuje Gior- 
getti sve što je preko dana sakupila u vreću. Radnici se 
opraštaju od Michelea koji je na čas došao a Luigi ostaje 
► sa Frugolom i Giorgettom i sve se troje žale na težak 

život te sanjaju o ljepšoj budućnosti. Frugola i Talpa 
odlaze pjevajući. Kad Giorgetta i Luigi ostanu sami sje- 
ćaju se lijepih časova svoje ljubavi i žale se na svoju 
nesretnu sudbinu. Dolazi Michele i Luigi ga moli da ga 
odvede u Rouen a on mu kaže da ostane kod njega u 
službi. Kad Michele ode Giorgetta i Luigi ugovore sa- 
stanak na večer na ladji a kao znak da on može doći 
| i ona će upaliti žigicu. Luigi ode a Michele se vrati i pita 

| Girgettu zašto ga više ne voli a ona mu kaže da ga voli, 

J jer je dobar i pošten. On je potsjeća kako je bio sretan 

kad je ona prošle godine spavala na njegovoj ruci ljulja- 
jući njihovo mrtvo dijete a on ih je nježno pokrivao sa 
svojim plaštem. Moli je da opet bude sva njegova kao i 
prije i kad hoće da je poljubi ona mu se otme i odlazi. 
Ulicom prolazi dvoje zaljubljenih i pjevaju. Michela muči 
! Ijubomor a ne može nikako da se dosjeti tko je Gior- 

| gettin ljubavnik ali da ga zna zagušio bi ga. Zatim izvadi 

f lulu i zapali žigicu a u to skoči na ladju Luigi. Michele 

ga pograbi za vrat i kad mu Luigi prizna da ljubi Gior- 
getu on ga zaguši i njegovu Iješinu zamota u svoj plašt. 
Kad Giorgetta poplašena dodje i želi da je Michele skrije 
pod svoj plašt on ga otvori i baci je na Iješinu mrtvog 
ljubavnika. 

i (Preludij opisuje zalaz sunca na Seini i predskazuje 

tragičan svršetak , zatim slijedi živahni motiv dolaska 

radnika ; vesela Luigieva arieta; ljupka pjesma prodavača 
šlagera; Frugolina b alata; duet Giorgette i Luigia; Mi- 
chelova arija o prošloj sreći i njegov monolog te finale 
sa snažnim motivom plašta.) 

II. SUOR ANGELICA 
(Sestra Andjelika) 

Libreto od G. Forzana. 

Lica: Suor Angelica (sopran) — Knjeginja, njena 
tetka (alt) — Opatica i razne sestre samostanke (soprani, 
mezzosoprani i alti). 

Dogadja se u jednom samostanu krajem 1600. godine. 

Čin jedini: Na početku prikazan je život u samo- 
stanu. Sestre se mole Bogu i vesele suncu, raduju se 
sastrama koje po okolnim selima prose hranu i željno 
očekuju da im netko dodje u posjete. Već sedam godina 
skromno i pod strogim nadzorom živi u samostanu Ange- 
lica, bivša knjeginja Gualtieri, skrivajući bol koji je 
razdire. Njeguje cvijeće i sprema lijekove. Ona je u mla- 
losti sgriješila i rodila nezakonito dijete. Dolazi joj u 
posjete tetka, ponosita i tvrda srca žena, koja joj je ostala 
mjesto roditelja te joj javlja da se vrši dioba obiteljskog 
imanja, jer joj se sestra Ana Viola udaje i to baš za onog 
istog čovjeka s kojim je Angelica sgriješila. To Angelici 
zadaje silan bol ali se svlada i traži od tetke samo to, 
da joj kaže kako je i kako izgleda njen ljubljeni sinčić. 
Tetka joj hladno kaže da je umro prije dvije godine. 
Angelica shrvana od velike boli pade ničice na zemlju a 
tetka odlazi. Zatim se Angelica u velikom monologu 
nježno oprašta od svoga djeteta, sestara i crkvice a zatim 
od trava skuha otrov i ispije ga. Umirući moli od Bogo- 

rodice milost i spas duši. Tada se dogodi čudo! Na vra- 
tima crkvice u mističnom svijetlu prikaže joj se Bogo- 
rodica sa jednim djetetom i uputi ga prema njoj a ona 
blaženo umire. 

(Početak je sav u stilu crkvene muzike i mističnog 
samostanskog mira, zatim slijedi vrlo jako muzički ilu- 
strirana scena izmedju Angelice i tetke; simfonicki inter- 
mezzo; velika melodiozna arija Angelice i konačno scena 
»čuda«, puna čovječanskog osjećaja sa pjesmom Angelice 
i mističnim zborom andjela.) 

III. GIANNI SCHICCHI 
(Ivan Skiki) 

Libreto od G. Forzana. 

Lica: Gianni Schicchi (bariton) — Lauretta, njegova 
kći (sopran) — Žita, nazvana »stara«, Buosova bratučeda 
(alt) — Rinuccio, njen nećak (tenor) — Gherardo, Buo- 
sov nećak (tenor) — Nella, njegova žena (sopran) — 
Gherardino, njihov sinčić (sopran) — Betto di Signa, 
siromašni Buosov šurjak (bas) — Simone, Buosov nećak 
(bas) — Marko, njegov sin (bariton) — Ciesca, Markova 
žena (mezzosopran) — Maestro Spinellaccio, liječnik 
(bas) — Ser Amantio di Nicolao, notar (bariton) — Pi- 
nellino, postolar (bas) — Guccio, bojadisar (bas). 

Dogadja se u Firenzi krajem XIII i početkom XIV 
vijeka. 

Čin jedini: Spavaća soba Buosa Donatia. Bogati Buoso 
je umro a njegovi rodjaci kukaju i plaču oko njegove 
mrtvačke postelje. Betto proširi vijest da je Buoso opo- 
ručno ostavio sve svoje imanje jednom samostanu. Tada 

svi traže oporuku i pri tom sve ispremiješaju, dok ju 
konačno Rinuccio ne nadje. Kad pročitaju oporuku i na 
najveće zaprepašćenje ustanove da je vijest bila istinita 
počnu da grde samostance i Buosa. Osobito je razočaran 
Rinuccio, koji se nadao da če sa nasljedstvom moči da 
oženi Schicchievu kćerku Laurettu. Dok razmišljaju kako 
bi se moglo pomoći Rinunccio kaže da je pozvao Schi- 
cchia, jer samo on može da pomogne. Svi se tome pro- 
tive, jer on je došljak sa sela, ali ga Rinuccio hvali kao 
pametnog i lukavog čovjeka. Dolazi Schicchi sa Lau- 
rettom i Rinunccio i Lauretta ga mole da pomogne, jer 

0 tom ovisi njihova sreća. Schicchi pročita oporuku i 
kaže da nema pomoći, ali se odmah zatim nečemu do- 
sjeti i pita da li se zna da je Buoso umro. Kad mu 
odgovore da se ne zna, on naredi da mrtvaca odnesu 
u drugu sobu. U to netko zakuca na vratima. Spinelaccio 
hoće da posjeti Buosa ali mu svi kažu da mu je bolje a 

1 sam Schicchi, oponašajući Buosov glas, moli ga da dodje 
na večer, jer sada hoće da se odmori. Schicchi naredi 
rodjacima da dozovu notara i da će on kao Buoso Donati 
napraviti novu oporuku u njihovu korist. Svi mu zahva- 
ljuju i ljube ruke te se dogovaraju o razdiobi nasljed- 
stva, ali mu ipak svaki sa svoje strane pojedinačno po- 
tajno obećava bogatu nagradu ako mu oporuči najbolje 
dijelove, što on svakome i obećava; Schicchi se obuče 
kao Buoso ali prije nego legne u krevet upozorava ro- 
djake, da zakon onoga tko mjesto drugog napravi opo- 
ruku kao i njegove pomagače, kazni sa otkidanjem ruke 
i progonstvom. Kad legne u krevet dolazi notar sa svje- 
docima Pinellinom i Gucciom i Schicchi kao Buoso 
ostavlja novac i neke dijelove imanja podjednako ro- 
djacima a glavne dijelove: mazgu, kuću u Firenzi i mli- 
nove u Signi — svom dragom i odanom prijatelju Gianni 
Schicchiu. Rodjaci su uzbudjeni i kad notar i svjedoci 


odu, svi navale na Schicchia tako da mu poderu i košulju 
te odnose sve do čega stignu, dok ih on konačno s bati- 
nom sve ne otjera. Na balkonu se Lauretta i Rinuccio 
predaju svojoj ljubavi a kad ih Schicchi ugleda sav sretan 
moli publiku da ona prosudi da li je Buosov novac mogao 
dospjeti u bolje ruke. 

(Na početku muzika sa dva motiva , jednim veselim 
a jednim tužnim , opisuje nadu i strah rodbine zbog na- 
sljedstva; zatim slijedi živahni motiv traženja oporuke; 
muzički efektno ilustrirana scena čitanja oporuke; Ri- 
nuccieva arija o Firenzi; Schicchiev nastup; tužan duet 
Laurette i Rinuccia; Laurettina svježe melodiozna arija; 
komična scena dolaska liječnika; Schicchiev monolog; 
pozdravna arija Schicchia i zbora Firenzi; muzički vrlo 
efektna scena oporučivanja; melodiozni ljubavni duet 
Laurette i Rinuccia te konačno muzički komično ilustri- 
ran Schicchiev »parlato«.) 


TURANDOT 


Lirska drama u 3 čina (5 slika), libreto od G. Adamia 
i R. Simonia. 


Lica: Princeza Turandot (sopran) — Car Altoum 
(tenor) — Timur, svrgnuti tatarski kralj (bas) — Nepo- 
znati princ (Calaf), njegov sin (tenor) — Liu, mlada 
ropkinja (sopran) — Ping, veliki kancelar (bariton) — 
Pang, veliki maršal (tenor) — Pong, veliki kuhar (tenor) 
— Jedan mandarin (bariton) — Mladi perzijski princ i 
krvnik (nijeme uloge). 

Carska straža, krvnikovi pomoćnici, djeca, svećenici, 
mandarini, dostojanstvenici, osmorica mudraca, Turan- 

dotine dvorkinje, vojnici, zastavnici, muzikanti, sjene 
pokojnika i svjetina. 

Dogadja se u Pekingu u vrijeme priča. 

I čin: Pred zidinama carskog grada Violette, na ko- 
jima su na stupovima nabijene glave pogubljenih prosaca, 
mandarin javlja narodu da će, prema starom zakonu, 
samo onaj prosac kraljevske krvi dobiti za ženu Turan- 
dot — »Čistu« — koji odgonetne tri zagonetke koje mu 
ona zada. Tko pak točno ne odgovori bit će pogubljen 
kao i perzijski princ koji će biti pogubljen kad izidje 
mjesec. Narod se uskomeša i navaljuje prema carskom 
dvoru da dozove krvnika. U toj gunguli obore starog 
Timura a kad Liu doziva u pomoć dotrči »nepoznati 
princ« (Calaf) i u njemu prepozna svog oca. Oni se obra- 
duju ovom susretu, ali ne smiju da se odadu, jer ih obo- 
jicu progone uzurpatori Timurova prijestolja. Na zidi- 
nama se pojave krvnikovi pomoćnici sa jednom ogromnom 
sjekirom te je oštre. Calaf pita Liu zašto ona ima toliko 
samilosti prema starcu a ona mu odgovara za to, što joj 
se on, Calaf, jednom u kraljevskom dvorcu nasmješio. 
Kad izadje mjesec na zidinama se u žalobnoj povorci 
pojavi lijepi i mladi perzijski princ, koji ide na stratište. 
On se narodu smili i svi mole milost za njega i dozivlju 
Turandot. Calaf hoće da je vidi i prokune, ali kad se 
ona na balkonu dvorca pojavi očara ga njena ljepota. 
Ona naredi da se smaknuće izvrši, našto povorka krene. 
Calaf je planuo slijepom ljubavlju za Turandot pa ni 
samrtni krik princa, ni molbe Timura, ni plač Liu, ni 
odgovaranja i prijetnje triju maska — Ping, Pang i 
Ponga — ni pojava krvnika sa prinčevom odrubljenom 
glavom, ne mogu da ga odvrate od toga da ne udari u 
»gong«, i tim dozove Turandot, jer on vidi samo nju i 
slijedi svoju sudbinu. Povjerivši oca skrbi Liu Calaf tri 

puta udari u gong i dozivljući Turandot, čeka da se ona 
pojavi. 

( Čin počinje sa orkestralnim motivom Turandote 
koji poslije preuzme zbor , zatim kasnije slijedi motiv 
oštrenja krvnikove sjekire; široka i bujna melodija orke- 
stra koja ilustrira princezinu okrutnost; magicki nježan 
opis izlaska mjeseca; zbor odraslih i djece sa upadom 
Calaf a koji se divi caru Turandote; scena smaknuća , ele - 
gija prerane smrti , puna žalosne miline; muzički efektna 
scena triju maska sa turobnim zborom sjena poginulih 
prosaca; srdačna i tužna arija Liu; nježna Calafova arija; 
sekstet Liu , Calaf a, Timura i triju maska te konačno 
finale u kojem su muzički ilustrirane sve opasnosti koje 
Calafu prijete,) 

II čin: (i. slika): Pod jednim šatorom Ping, Pang i 
Pong žale se na svoju sudbinu, jer su oni sada samo 
krvnikovi ministri te čeznu za kućnim mirom i mole da 
dodje onaj tko će spasiti Kinu time što će sretno odgo- 
netnuti zagonetke. Buka iz dvorca upozorava ih na poče- 
tak tužne svečanosti zadavanja i odgonetavanja zago- 
netaka. 

(Ova slika je predigra drugoj slici i čitava je jedan 
tercet Ping , Pang i Ponga , koji je i pored svoje jedno- 
stavnosti muzički vrlo izražajan — jedan deliciozni mu- 
zički »scherzo«.) 

(2. slika): Na dvorištu carskog dvorca pred sakuplje- 
nim narodom i dostojanstvenicima donose osmorica mu- 
draca zapečaćene zagonetke. Car tjera Calaf a, jer neće 
da se dalje prolijeva krv, ali on ne odustaje. Mandarin 
ponovno proglašuje propis staroga zakona. Dolazi Tu- 
randot i kaže da ona ovim hoće da osveti svoju pret- 
kinju Lo-u-ling, koju je pred više hiljada godina jedan 

stranac nasilno odveo i ubio. Opominje Calafa da odu- 
stane od natjecanja, jer su tri zagonetke a samo jedna 
smrt, a nju i onako nitko neće nikada dobiti. Calaf 
usprkos svemu traži da odgonetne zagonetke. Kad mu ih 
Turandot zadaje on na prvu odgovara: »Nada«, na 
drugu: »Krv«, a na treću: »Turandot«. Zagonetke su 
točno odgonetnute. Narod se veseli a Turandot uzbudjena 
preklinje oca da je ne predaje strancu. Kad car kaže da 
je njegova zakletva sveta ona ga i dalje preklinje a Ca- 
lafu kaže da ipak neće biti njegova. On joj odgovara da 
će je uzeti samo ako ga ona ljubi i da joj dade priliku 
da ga se riješi izjavljuje da će umrijeti ako ona do zore 
dozna njegovo ime. Turandot to prima a car i narod 
žele da Calaf pobijedi i uz svirku i pjev carske himne 
svi odlaze. 

(U početku muzika majestozno ilustrira sjaj Sina 
Sunca y cara Altouma te dolazak i značenje mudraca i 
dostojanstvenika , kasnije slijedi Turandotina velika arija; 
muzički vrlo karakteristična scena davanja i odgoneta - 
vanja zagonetaka; svečani zbor u slavu Calaf ove pobjede; 
Turandotina arija; Calaf ova arija i konačno zbor sa ki- 
neskom carskom himnom .) 

III čin (i. slika): U bašti dvorca glasnici javljaju da 
ove noći nitko u Pekingu ne smije da spava i da svatko 
tko zna strančevo ime mora da ga do zore javi pod pri- 
jetnjom smrtne kazne. Calaf se veseli kako će on kad 
svane dan princesi s poljupcem kazati svoje ime. Ping, 
Pang i Pong ga mole da im kaže svoje ime, jer im inače 
prijeti smrt, i dovode mu lijepe gole djevojke te mu nude 
zlato i dragulje i obećavaju da će mu pomoći da pobjegne. 
Kad on ni na šta ne pristaje, jer hoće samo Turandot, 
oni navale s bodežima na njega da ga ubiju. U to dovuku 
Timura i Liu a Calaf kaže da oni ne znaju njegovo ime. 


Tada Ping dozove Turandot i kaže joj da ovi dvoje 
znadu strančevo ime a kad Calaf hoće da ih obrani ona 
primjeti na njemu neku promjenu i zapovjedi Timuru 
da kaže strančevo ime. Kad Timur šuti a Calaf hoće da 
ga obrani Liu vikne da jedino ona to zna, ali da neće 
da oda. Svjetina hoće da navali na nju, ali je Calaf obrani 
našto Turandot naredi da ga svezu. Ping bijesni na Liu 
i stavi je na muke a ona od boli klone. Turandot je pita 
za razlog tolikog junaštva a ona tada očituje svoju veliku 
ljubav za princa, koja joj daje toliko snage da ne izda 
njegovo ime i da tako on dobije princezinu ljubav. Tada 
Turandot naredi da joj silom otmu tajnu a kad krvnik 
dodje Liu izvuče jednom vojniku iz pojasa bodež i s njim 
se probode te mrtva pade pred Calafa. Svi su duboko 
ganuti osim Turandote a Timur kaže da će se duša Liči 
osvetiti. Kad Liči odnesu u pogrebnoj povorci ostaju sami 
Calaf i Turandot. On joj strgne sa lica gusti veo a zatim 
hoće da je zagrli ali ga ona hladno odbija, jer nije ljud- 
sko biće već kćerka neba. Calaf joj kaže da je njena 
hladnoća laz i povuče je u svoj zagrljaj te je strastveno 
obaspe s poljupcima. Turandot osvojena plačućim glasom 
prizna da ga je od prvog susreta i mrzila i ljubila, jer 
nije znala da li voli da pobijedi ili da podlegne. Sad 
kad je pobijedjena on može ponosno da ode sa svojom 
tajnom. On joj u nastupu prevelike ljubavi kaže, da je 
Calaf, sin kralja Timura, i da sada ona može da ga 
pogubi ako hoće. U njoj se odjednom probudi ponos i 
želja za pobjedom te odlazi da pred svečanim skupom 
kaže njegovo ime. 

(U početku muzika ilustrira svitanje zore uz pjev 
zbora iz daljine , zatim slijedi Calafova velika arija sa 
lijepim ženskim zborom iz daljine; muzički veoma efektna 
scena vabi jenja Calafa da kaže svoje ime; vrlo osjećajna 
arija Liu; zbor; tužna arija Liu; žalosna scena pogreba 

Liu sa zborom i konačno veliki ljubavni duet Turandote 
i Calafa.) 

(2. slika): Pred dvorcem car sjedi na prijestolju okru- 
žen dostojanstvenicima, mudracima i narodom. Kad mu 
Turandot, konačno pobijedjena od ljubavi, kaže da je 
strančevo ime: »Ljubav«, Calaf krikne od radosti i poleti 
joj u zagrljaj a narod se veseli i prosipa cvijeće. 

(U ovoj kratkoj slici je muzički vrlo izražajna scena 
odavanja Calafova imena i veseli zbor na kraju.) 


Kraj 

